അശ്വതിക്കെതിരെ വാളുയര്‍ത്തുന്നവരോട് | Aswathi Jawala\nApr 29, 2018, 11:52 AM IST\nപിരിവല്ല പ്രശ്നം. അശ്വതി ചുവപ്പു കണ്ട് വിറച്ചില്ല എന്നതാണ്. 56 ഇഞ്ചിനേക്കാള് വിരിച്ചു നില്‍ക്കുന്ന നെഞ്ചിനെ ചോദ്യം ചെയ്തതാണ്.\nഅശ്വതി ജ്വാല. ഫോട്ടോ: Facebook/aswathiJwala\nഅശ്വതി തെറ്റുകാരിയാണ്. പലവിധ കാരണങ്ങളാല്. ഇന്നത്തെ കേരളത്തില്. വിപ്ലവകാരികളായ മന്ത്രിമാര് ചീറിപ്പായുന്ന നിരത്തുകളില്.കഴിഞ്ഞ ദിവസം മന്ത്രി കടകംപള്ളി സുരേന്ദ്രന് പറയുന്നത് കേട്ടു. ''എന്നോട് ഒരു വാക്കു പറഞ്ഞാല് മുഖ്യമന്ത്രിയെ കാണിച്ചു തരുമായിരുന്നില്ലേ. അത് ചെയ്യാതെ ചാനലുകളില് പോയി വലിയ വര്‍ത്തമാനം പറഞ്ഞ് ഞെളിഞ്ഞിരുന്ന് വലിയ ആളാവുന്നത് എന്തിനാണ്?''\nഅമ്പിളിമാമനെ കാണാനല്ല പ്രിയപ്പെട്ട മന്ത്രി അശ്വതി പോയത്, ജനാധിപത്യകേരളത്തിലെ - അങ്ങനെ വിശേഷിപ്പിക്കാം ഇപ്പോഴും എന്നു കരുതട്ടെ- തിരഞ്ഞെടുക്കപ്പെട്ട മുഖ്യമന്ത്രിയെ കാണാനാണ്. ക്രൂരമായി കൊല്ലപ്പെട്ട -( സാഹചര്യത്തെളിവുകളും സമാകാലികമായ കേരള അനുഭവങ്ങളും അങ്ങനെ തന്നെ കരുതാന് പ്രേരിപ്പിക്കുന്നു) ലിഗ എന്ന ലാത്വിയന് പെണ്‍കുട്ടിക്ക് വേണ്ടി.\nലിഗയ്ക്ക് വേണ്ടി സംസാരിച്ചതിനാലാണ് സിപിഎം ഭരിക്കുന്ന കേരളത്തില് സര്‍ക്കാര് കേസെടുത്തിട്ടുള്ളത്. ഇത് ഗുജറാത്തില് ആയിരുന്നെങ്കില് ഒരു പന്തംകൊളുത്തി പ്രകടനം നടത്താമായിരുന്നു. കേരളമാകെ പ്രതിഷേധ സംഗമങ്ങള് ഇരമ്പിക്കാമായിരുന്നു. എന്നാല് തീസ്താ സെതല്‍വാദിന് നേരിടേണ്ടി വരുന്ന അതേ അനുഭവങ്ങള് കേരളത്തിലും ഒരു പെണ്‍കുട്ടിക്ക് നേരിടേണ്ടി വരുന്നത് എത്ര അപമാനകരമാണ്, അതും വിപ്ലവകാരികളുടെ മൗനാനുവാദത്തോടെ.\nലിഗയുടെ പ്രേതവിചാരണ ആരംഭിക്കാനിരിക്കുന്നതേയുള്ളൂ എന്ന് ആത്മാര്‍ത്ഥമായും പേടിയുണ്ടിപ്പോള്. അവളുടെ സ്വഭാവസര്‍ട്ടിഫിക്കറ്റിലെ തമോഗര്‍ത്തങ്ങള് തേടാന് എഴുത്തുകാരും അധ്യാപകരും ചുവപ്പന് സൈബര്‍ചാവേറുകളും വൈകാതെ അണിനിരക്കും. അവള്‍ക്ക് വേണ്ടി പോരടിക്കുന്ന സഹോദരി എലിസയും വിചാരണ ചെയ്യപ്പെട്ടേക്കും. അതെന്തുമാകട്ടെ. ലിഗ കാണാതായതിനെ തമാശയായി കണ്ടത് കേരള പോലീസാണ്. പോലീസില് നിന്ന് - എന്നുവച്ചാല് ദൈവത്തിന്റെ സ്വന്തം നാട്ടില് നിന്ന്- ഒന്നും പ്രതീക്ഷിക്കാനില്ലെന്ന് വന്നപ്പോഴാണ് എലിസ ലിഗയുടെ ചിത്രമൊട്ടിച്ച് രാപകല് അലഞ്ഞത്. പോലീസിന്റെ പണിയെടുത്ത് അന്വേഷിച്ചത്.\nഭരണകൂടം കൊഴിഞ്ഞുവീണത് ആ കുട്ടികള് കണ്ടിട്ടുണ്ടോ എന്ന് അറിഞ്ഞുകൂടാ. അത് സ്വപ്നം കണ്ട ഒരു മുഖ്യമന്ത്രി ഭരിക്കുന്ന നാട്ടില് എലിസ പക്ഷേ ഭരണത്തെ തന്നെ കണ്ടതേയില്ല. ജ്വാല എന്ന സംഘടനയും അശ്വതിയും എലിസയെ ഒപ്പം ചേര്‍ത്തത് അപ്പോഴാണ്. കടകംപള്ളി സുരേന്ദ്രനും അദ്ദേഹത്തിന്റെ അമ്പിളിമാമനും മനസ്സിലാക്കേണ്ട അദ്യത്തെ കാര്യം എലിസയുടെ കണ്ണീരു തുടയ്ക്കാന് ആദ്യം എത്തേണ്ട കൈകള് നിങ്ങളുടേതായിരുന്നു എന്നതു മാത്രമാണ്. ഞാനില്ലെങ്കില് ലോകമില്ല എന്ന ധാര്‍ഷ്ട്യത്തെ ആരെങ്കിലും അവഗണിച്ചാല് അവരെയല്ല ചവിട്ടിത്തേയ്ക്കേണ്ടത്.\nഅശ്വതി മൂന്നേമുക്കാല് ലക്ഷം രൂപ പണപ്പിരിവ് നടത്തി എന്നാണ് കേസ്. കോവളം അനില്‍കുമാറിനെ അറിഞ്ഞുകൂടാ. മുമ്പും കാറ്റുപോലെ ഇത്തരം അനില്‍കുമാരന്മാര് കടന്നുവന്നിട്ടുണ്ട്. സോളാര് കാലത്ത് ഞങ്ങള്‍ക്കിത് പറഞ്ഞു തന്നെത് സഖാക്കളേ നിങ്ങളാണ്. അതാരുമാകട്ടെ. പോലീസ് ലിഗയെ കാണാതായതിനേക്കാള് ഊര്‍ജിതമായി ഈ കേസ് അന്വേഷിക്കുക തന്നെ ചെയ്യും. എന്തെന്നാല് പരാതിക്കാരന്റെ വിശ്വാസ്യതയല്ല, പെരുവഴിയില് ഉടുതുണിയുരിയപ്പെട്ട ഉടയതമ്പുരാന്റെ നഗ്നതയാണ് പ്രശ്നം.\nഇനി അശ്വതി പിരിച്ചെന്ന് തന്നെയിരിക്കട്ടെ. ഒരിക്കലും പണപ്പിരിവ് നടത്താത്ത വിശുദ്ധന്മാരൊന്നുല്ല കേരളത്തിലുള്ളത്. ക്യൂബയിലേക്ക് അരിയെത്തിക്കാനും വെനിസ്വേലന് മാന്ദ്യം മറികടക്കാനും ലോകബാങ്കിനെ ചെറുക്കാനും ഗാട്ട് കരാറിനെ പൊളിക്കാനുമൊക്കെ കാശ് കൊടുത്തവരാണ് മലയാളികള്. കൃഷ്ണപ്പിള്ള മന്ദിരത്തിനായാലും ഘണ്ടാകര്‍ണന് ക്ഷേത്രത്തിനായാലും പണം പിരിക്കാന് വരുമ്പോള് എന്തെങ്കിലും കൊടുക്കാത്തവര് കുറവാണ് നമുക്കിടയില്. ഒറ്റ ദിവസം കൊണ്ട് ചാനല് തുടങ്ങാന് മാത്രം പണം പിരിച്ചെടുത്തവരാണ് അധികാരത്തിലുള്ളത്. സംസ്ഥാന ബജറ്റ് തന്നെ ബോണ്ടിന്റേയും ബാങ്കിന്റേയും പേരില് പണപ്പിരിവായി മാറുകയാണ്. പാട്ടപ്പിരിവ് നടത്തിയാണ് പാര്‍ട്ടി പ്രവര്‍ത്തിക്കുന്നതെന്ന് പോലും പറയുന്ന പാവം സഖാക്കളുള്ള നാടാണ്. ആ പാരമ്പര്യമുള്ളവര് അശ്വതിക്ക് എതിരേ കേസെടുക്കുന്നത് വെടിക്കെട്ടുകാരന്റെ വീട്ടിലെ പട്ടിയെ ഉടുക്കു കൊട്ടി പേടിപ്പിക്കലാണ്.\nഅപ്പോള് പിരിവല്ല പ്രശ്നം. അശ്വതി ചുവപ്പു കണ്ട് വിറച്ചില്ല എന്നതാണ്. 56 ഇഞ്ചിനേക്കാള് വിരിച്ചു നില്‍ക്കുന്ന നെഞ്ചിനെ ചോദ്യം ചെയ്തതാണ്. വര്‍ഗ്ഗപരമായി നിങ്ങള് മുതലാളിമാര് ആയിപ്പോയതാണ്. നിങ്ങള് വലത്തോട്ട് പോകുന്നതുകൊണ്ട് മാത്രം കുറേപ്പേര് ഇടത്തായിപ്പോയാല് സഖാക്കളേ , ദയവു ചെയ്ത് വംശീയ വര്‍ഗ്ഗീയ അപഭ്രംശങ്ങളും തീവ്രവാദിപ്പട്ടങ്ങളും ചാര്‍ത്തരുത്. നിലമ്പൂര്‍ക്കാട്ടില് കൊണ്ടുപോയി കൊല്ലരുത്. അശ്വതിക്ക് വേണ്ടി വലിയ വായകളൊന്നും തുറന്നേക്കില്ല. അവള്‍ക്കൊപ്പമെന്നത് മനുഷ്യാവകാശത്തിന്റെ കുത്തകപ്പാട്ടക്കാര്‍ക്ക് ഒപ്പമല്ല ഇപ്പോള് കേരളത്തില്. സര്‍ക്കാരിനെതിരേ ചോദ്യം ചെയ്യുന്നവരെ കേസില് കുടുക്കിയതിനല്ലേ സഖാവേ നമ്മള് മോദിയെ പണ്ട് ചീത്ത വിളിച്ചത്. അടിയന്തിരാവസ്ഥയെ ഇപ്പോഴും എതിര്‍ക്കുന്നതും അതേ പേരിലല്ലേ. കോണ്‍സന്‍ട്രേഷന് ക്യാമ്പിലേക്ക് ആള്‍ക്കൂട്ടങ്ങള് ആട്ടിപ്പായിക്കപ്പെട്ടതും ഇതേ സംശയത്തിന്റെ പേരിലല്ലേ. ഇനി മുഖ്യമന്ത്രി , അങ്ങേക്ക് പണ്ടൊരു ചോരക്കറയുള്ള ഷര്‍ട്ട് നിയമസഭയില് പൊക്കിക്കാട്ടേണ്ടി വന്നതും ഭരണകൂടത്തെ ചോദ്യം ചെയ്തതിനല്ലേ. സഖാവേ ഇപ്പോള് നിങ്ങള് അശ്വതിയോട് ചെയ്യുന്നതും മറ്റെന്ത് മാമ്പഴത്തോലാണ്? ബുദ്ധിജീവികളെക്കൊണ്ട് എന്തു കാര്യമെന്ന് പണ്ട് ചോദിച്ചത് സക്കറിയയാണ്. ഒരു കാര്യവുമില്ലെന്ന് പറഞ്ഞുതരുന്നു ഹാഷ് ടാഗ് പ്രചാരണങ്ങളിലെ മൗനം. ചുരുണ്ടു പോയ വാലുകള് നാളെ നമ്മെ ലജ്ജിപ്പിച്ചേക്കാം. ഒപ്പം മന്ത്രിസ്ഥാനം കിട്ടിയപ്പോള് മിണ്ടാട്ടം മുട്ടിപ്പോയവരുമുണ്ട് നമുക്ക് മുന്നില്. വി എസ് സുനില്‍കുമാറും തോമസ് ഐസക്കും കെടി ജലീലും ശൈലജ ടീച്ചറുമൊക്കെ. സഭാ മ്യൂസിയത്തില് ഒഴിവുണ്ടോയെന്ന് കൂടി പരിശോധിച്ചു നോക്കൂ സഖാക്കളേ. വന്ദ്യവയോധികനായ വിഎസ് അച്യുതാനന്ദനില് നിന്ന് കേരളത്തിലെ സ്ത്രീസമൂഹം ഇവിടെ എന്തെങ്കിലും പ്രതീക്ഷിച്ചാല് പാര്‍ട്ടി വിഭാഗീയതയായി കാണില്ലെന്നും കണക്കാക്കട്ടെ.\nഅശ്വതിയേക്കാള് ജ്വാല എരിയുന്നുണ്ട് നെറ്റിസണ് ആക്ടിവിസ്റ്റുകളല്ലാത്ത സാധാരണക്കാരുടെ മനസ്സുകളില്. സഖാവേ മുട്ടുകുത്തി യാചിക്കുന്നതിനേക്കാള് നല്ലത് നിവര്‍ന്ന് നിന്ന് മരിക്കുന്നതാണെന്ന് പണ്ട് പഠിപ്പിച്ചത് നിങ്ങളൊക്കെ തന്നെയാണ്. ചെ ഗുവാര സംഘപരിവാര് ആണെന്ന് ചുവപ്പന് സൈബറിടങ്ങളെങ്കിലും പറയില്ലെന്ന് കരുതട്ടെ. ഒന്നു കൂടി. ഒരു കൂട്ടുകാരി പറഞ്ഞതാണ്. ' ഗള്‍ഫിലുള്ള മോന് പണമയച്ചിട്ടുണ്ട്. വിദേശസഹായം കൈപ്പറ്റിയതിന് എന്നേയും അറസ്റ്റ് ചെയ്യുമോടോ? '


Cannes 2018: മാഹിറയ്ക്ക് മുത്തം നൽകി സോനം\nമാഹിറയ്ക്ക് മുത്തം നൽകി സോനം; കാനിലെ റെഡ് കാർപെറ്റ് ചുവന്നു തുടുത്തു\nby Blive News May 15, 2018, 8:51 am 1k Views\nകാൻ: അതിർവരമ്പുകളെ അതിലംഘിക്കുവാൻ കരുത്തുള്ളതാണ് കല. അത് എല്ലാ തടസ്സങ്ങളെ വകഞ്ഞു മാറ്റും. അസംഭാവ്യം എന്ന് കരുതുന്നവയെ സംഭവിപ്പിക്കും. വെറുപ്പിനും ശത്രുതയ്ക്കുമെല്ലാം മറുമരുന്നായി കലയെ മാറ്റാം എന്ന് പറയുന്നത് വെറുതെയല്ല. കാനിൽ ( Cannes 2018 ) എഴുപത്തിയൊന്നാം ചലച്ചിത്രോത്സവ വേദിയിൽ കണ്ടത് അതാണ്.\nബോളിവുഡ് താരം സോനം കപൂർ പാകിസ്ഥാൻ നടി മാഹിറ ഖാനെ ചേർത്ത് നിർത്തി നെറ്റിയിൽ ഉമ്മ വച്ചു. ലോകമെങ്ങുമുള്ള മാധ്യമപ്രവർത്തകരുടെ ക്യാമറക്കണ്ണുകൾ ആ അനർഘ നിമിഷം ഒപ്പിയെടുത്തു.\nആഗോള കോസ്‌മെറ്റിക് ബ്രാൻഡായ ല ഓറിയൽ പാരീസിന് വേണ്ടിയാണ് ഇരു സുന്ദരികളും റെഡ് കാർപെറ്റിൽ ചുവടു വച്ചത്. എന്നാൽ പിൻവാങ്ങുന്നതിനു മുൻപായി ഇരുവരും തങ്ങളുടെ സ്നേഹവും സൗഹൃദവും പങ്കു വയ്ക്കാനുള്ള അവസരമായിക്കൂടി അതിനെ കണ്ടു.\nസോനം-മഹീറ ചിത്രങ്ങൾ സോഷ്യൽ മീഡിയയിൽ വൈറൽ ആയി മാറിയിരിക്കുകയാണ്. മാഹിറയുടെ നെറ്റിയിൽ ചുംബിക്കുന്ന സോനത്തിന്റെ ചിത്രമാണ് ഫേസ്ബുക്കിലും ഇൻസ്റ്റഗ്രാമിലും ഹിറ്റായി മാറിയിട്ടുള്ളത്.\nകാനിൽ മാഹിറക്കൊപ്പം കറങ്ങി നടക്കാനുള്ള ആഗ്രഹം നേരത്തേ തന്നെ സോനം ട്വിറ്ററിലൂടെ പങ്കു വച്ചിരുന്നു.ഇരുവരുടേയും ആദ്യ റെഡ് കാർപ്പറ്ററായിരുന്നു ഇത്.\nഉജ്ജ്വലമായ പേസ്റ്റൽ കളർ റാൽഫ് & റൂസോ ലെഹങ്കയിൽ എന്നത്തേക്കാൾ സുന്ദരിയായി സോനമെത്തി. ചോ പാർഡിന്റെ ഇയർ റിങ്ങുകൾ ലളിതവും ആകർഷകവുമായിരുന്നു.\nകൈകളിൽ കല്യാണ നാളിലണിഞ്ഞ ഹെന്നയുടെ തിളക്കം മങ്ങിയിരുന്നില്ല. ദീർഘകാലമായി പ്രണയത്തിലായിരുന്ന ആനന്ദ് അഹൂജയുമായി സോനത്തിന്റെ വിവാഹം നടന്നത് കഴിഞ്ഞയാഴ്ചയാണ്.\nനക്ഷത്രദീപ്തി കൊണ്ട് നെയ്തെടുത്തതു പോലെ തോന്നുന്നുവെന്ന് തന്റെ ആദ്യ റെഡ് കാർപ്പറ്റ് വസ്ത്രത്തെപ്പറ്റി ഇൻസ്റ്റഗ്രാമിൽ സോനം കുറിച്ചു. ‘നറുനിലാവും മെഡിറ്റേറേനിയൻ കിനാവുകളും’ എന്ന തലക്കെട്ടിൽ മറ്റൊരു ഫോട്ടോയും താരം ഷെയർ ചെയ്തിട്ടുണ്ട്.\nകറുത്ത നിറത്തിലുളള ഷോൾഡർ ലെസ്സ് ഉടുപ്പായിരുന്നു മാഹിറയുടേത്. കസ്റ്റംസ് പരിശോധനയിൽ കുടുങ്ങി സമയത്തിനെത്താതിരുന്നതിനാലാണ് ആദ്യ റെഡ് കാർപ്പെറ്റിനായി പ്രത്യേകം ഡിസൈൻ ചെയ്ത എൻസമ്പിൾ ഉടുപ്പണിയാൻ താരത്തിന് കഴിയാതിരുന്നത്.\nതാൻ വികാരവിവശയാണെന്ന് കാർപെറ്റിലെത്തുന്നതിനു മുൻപ് മാഹിറ ട്വിറ്ററിൽ കുറിച്ചു. എന്നാൽ ആത്മവിശ്വാസം തുളുമ്പുന്ന ശരീര ചലനങ്ങളോടെ എത്തിയ താരം സകലരുടെയും ശ്രദ്ധാകേന്ദ്രമായി.\nകാനിലെ തന്റെ സാന്നിദ്ധ്യത്തെക്കുറിച്ച് അവർ ഇങ്ങനെ എഴുതി: “ഇതെന്റെ പ്രിയപ്പെട്ടവർക്കുള്ള സ്നേഹോപഹാരമാണ്. കുഞ്ഞുനാൾ മുതൽ എന്നെ പ്രചോദിപ്പിച്ച ഒരു സ്വപ്‍നം. അമ, മിനാൽ, റൂഹാ തുടങ്ങി …പാകിസ്ഥാനിലെ പ്രിയപ്പെട്ട എല്ലാ പെൺകുട്ടികൾക്കുമുള്ള എന്റെ സ്നേഹോപഹാരം.”\nCannesCannes 2018cosmetic gianthugL'OrealMahiraMahira KhanPakistani actressred carpetSonamsonam kapoorviral\nPrevious article വാഗമണ് സിമി ക്യാമ്പ് കേസ്: 18 പ്രതികള്‍ക്ക്7വര്‍ഷം കഠിന തടവും പിഴയും\nNext article കർണാടക തിരഞ്ഞെടുപ്പ് ഫലം: മികച്ച മുന്നേറ്റവുമായി ഓഹരി വിപണി\nദ സോയ ഫാക്ടർ: ദുൽക്കറിന്റെ അടുത്ത ബോളിവുഡ് ചിത്രം\nമുന്നറിയിപ്പ് സത്യമായി; വ്യാജ ചിത്രത്തിനെതിരെ പ്രണബ് മുഖർജിയുടെ പുത്രി രംഗത്തെത്തി\nin Main Slider, News, നല്ല വാർത്ത\nവാഗമണ് സിമി ക്യാമ്പ് കേസ്: 18 പ്രതികള്‍ക്ക്7വര്‍ഷം കഠിന തടവും പിഴയും\nകർണാടക തിരഞ്ഞെടുപ്പ് ഫലം: മികച്ച മുന്നേറ്റവുമായി ഓഹരി വിപണി


കൂട്ടെന്നാൽ സ്നേഹക്കൂട് – പൂക്കാലം\nഈയിടെയായി നീയെന്നെ വിളിക്കുന്നില്ല, ഞാൻ ഫോൺ ചെയ്താൽ എടുക്കുന്നുമില്ല. എന്താ നിനക്കെന്നോട് പിണക്കമാണോ? ബാംഗ്ലൂരിൽ വന്ന് നാലഞ്ചു ദിവസമെങ്കിലും നിന്റെ കൂടെ അടിച്ചു പൊളിക്കണം എന്നു തന്നെയായിരുന്നു സ്കൂൾ പൂട്ടുന്നതിനു മുമ്പു വരെ എന്റെ തീരുമാനം. മമ്മയും പപ്പയും അതിന് സമ്മതിച്ചതുമാണ്. നന്ദിഹിൽസിലെ(1) പാറപ്പുറത്തിരുന്ന് കാൽക്കീഴിൽ മേഞ്ഞുനടക്കുന്ന മേഘക്കുഞ്ഞുങ്ങൾക്കിടയിലൂടെ ഉദിച്ചുയരുന്ന തീത്തളികയും(2), കണ്ണെത്താദൂരത്ത് പടിഞ്ഞാറൻ മാനത്തുനിന്നും അന്തിച്ചോപ്പിലേക്കാണ്ടുപോകുന്ന അസ്തമയസൂര്യനും നാമൊന്നിച്ച് കാണുന്നത് എത്ര തവണ എന്റെ സ്വപ്നമായിട്ടുണ്ടെന്നോ!\nനമ്മൾ ഉറപ്പിച്ച പ്രകാരമുള്ള എന്റെ ബംഗളൂരു യാത്ര എന്തുകൊണ്ട് തല്ക്കാലം മാറ്റേണ്ടി വന്നു എന്നു മനസ്സിലായാൽ നിന്റെ കെറുവെല്ലാം(3) പമ്പകടക്കും എന്ന് എനിക്കുറപ്പുണ്ട്.\nനിന്നോട് മുമ്പു ഞാൻ പറഞ്ഞിട്ടുണ്ടല്ലോ; എന്റെ ക്ലാസ്സിലെ കൂട്ടുകാരി സഫിയയെക്കുറിച്ച്. നന്നായി പാടും; മാത്രമോ? ഇപ്പോൾ അവളാണ് ക്ലാസ്സിലെ പഠിപ്പിസ്റ്റ് (4).\nപാവം, അവളും ഉമ്മയും അടുത്തുള്ള അഭയം എന്ന അഗതിമന്ദിരത്തിലാണ് താമസിച്ചിരുന്നത്. അവളുടെ ഉപ്പ ഒരു കാരണവുമില്ലാതെ ഉമ്മയെ മുത്തലാക്ക് (5) ചൊല്ലി. വീണ്ടും സ്ത്രീധനം വാങ്ങി വേറൊരു സ്ത്രീയെ നിക്കാഹും(6) കഴിച്ചു.\nഉപ്പാപ്പയുടെ വീട്ടിൽ തിരിച്ചെത്തിയ ഉമ്മയ്ക്കും അവൾക്കും നല്ല സ്വീകരണമല്ല കിട്ടിയത്. അവിടെയാണെങ്കിൽ എന്നും പട്ടിണിയും പരിവട്ടവും. ഇതിനിടയിൽ അയൽപക്കത്തുള്ള ഒരാൾ ഉമ്മയെ വീണ്ടും നിക്കാഹ് ചെയ്യണമെന്നും പറഞ്ഞ് പറ്റിച്ചു. പ്രശ്നങ്ങളിൽനിന്നും പ്രശ്നങ്ങളിലേക്ക് വീണുകൊണ്ടിരുന്ന ഉമ്മയുടെ സമനില പാടെ തെറ്റി.\nഒരു രാത്രി ഉമ്മ സഫിയേയും കൂട്ടി റോഡിലിറങ്ങി. നമ്മുടെ തെരുവുകൾ അനാഥർക്ക് ഒരുക്കുന്നത് നരകമല്ലാതെ മറ്റൊന്നുമല്ലല്ലോ. ഓരോ തെരുവും ഓരോ ദിവസവും അവർക്ക് നല്കിയത് ശരീരത്തിനും മനസ്സിനും പരിക്കേല്പിക്കുന്ന അനുഭവങ്ങളായിരുന്നു. ഒരു രാത്രി പോലീസുകാർ അവരെ ‘അഭയ’ത്തിലെത്തിച്ചു. അഭയത്തിൽ നിന്നാണ് സഫിയ ഞങ്ങളുടെ സ്കൂളിലെത്തിയത്.\nഈ വർഷം മുതലാണ് അവളെന്റെ ക്ലാസ്സിലായത്. ഇപ്പോൾ അവളെന്റെ ബസ്റ്റ്ഫ്രണ്ടാണ്, നിന്നെപ്പോലെത്തന്നെ. അവളോട് നിന്നെക്കുറിച്ച് ഞാൻ പറഞ്ഞിട്ടുണ്ട്. ഒരിക്കൽ അവൾ പറയുകയാണ്; അവളുടെ പേരും നിന്റെ പേരും ഒന്നാണെന്ന്. ‘അതെങ്ങനെ?’. ഞാൻ അത്ഭുതപ്പെട്ടു ചോദിച്ചു. അപ്പോൾ അവൾ പറയുകയാണ് ‘സഫിയ’ എന്ന വാക്കിന് അറബിയിൽ നിർമ്മല എന്നാണ് അർത്ഥമെന്ന്.\nഏതാനും മാസങ്ങൾക്കു മുമ്പ് കാവൽ(7) എന്ന സംഘടനയിലെ ഒരു പ്രവർത്തകൻ സ്കൂളിൽ വന്ന് ഞങ്ങൾക്ക് ക്ലാസ്സെടുത്തു. അയാളാണ് അവധിക്കാല പോറ്റിവളർത്തൽ(8) എന്ന സംഗതി പറഞ്ഞത്. ബാലസംരക്ഷണ സ്ഥാപനങ്ങളിലും മറ്റും നിന്നു പഠിക്കുന്ന കുട്ടികൾക്ക് അവധിക്കാലങ്ങളിൽ സ്വന്തം വീട്ടിലേക്കു പോകാൻ കഴിയാത്ത സാഹചര്യത്തിൽ മറ്റു കുടുംബങ്ങളിൽ പോറ്റിവളർത്തുന്നതിനായി അവസരം ഒരുക്കുന്ന പദ്ധതിയാണ് ഇത്. കുടുംബത്തിന്റെ കരുതലും കരുണയും നഷ്ടപ്പെട്ട കുട്ടികളെ സ്നേഹവും വാത്സല്യവും തുളുമ്പുന്ന കുടുംബാന്തരീക്ഷത്തിൽ വളരാൻ സാഹചര്യമൊരുക്കുക എന്നതാണ് പ്രധാന ലക്ഷ്യം. കേരളസർക്കാരിന്റെ സാമൂഹ്യനീതി വകുപ്പിന് കീഴിലാണ് ഈ നല്ല പദ്ധതി.\nസഫിയയും പോറ്റിവളർത്തൽ ലിസ്റ്റിൽ ഉൾപ്പെട്ടിട്ടുണ്ട് എന്നറിഞ്ഞപ്പോൾ ഞാൻ തുള്ളിച്ചാടി. മമ്മയോടും പപ്പയോടും മോഹം പറഞ്ഞപ്പോൾ അവർ സമ്മതിച്ചു. മാത്രമോ എന്നെ വാരിപ്പുണർന്ന് ഉമ്മ വച്ച് അഭിനന്ദിക്കുകയും ചെയ്തു. കാര്യം അറിഞ്ഞപ്പോൾ സഫിയയുടെ മുഖം പൂർണ്ണനിലാചന്ദ്രനായി.\nഇപ്പോൾ സഫിയ ഞങ്ങളുടെ വീട്ടിലുണ്ട്. ഞങ്ങളിവിടെ തിമിർക്കുകയാണ്. ഇടയ്ക്കിടെ ഞങ്ങൾ സഫിയയോടൊപ്പം അഭയത്തിൽ പോയി അവളുടെ ഉമ്മയെ കാണാറുണ്ട്. ഉമ്മയുടെ മുഖത്തും ഇപ്പോൾ മിന്നിത്തെളിയുന്നത് ആശ്വാസവും സന്തോഷവുമാണ്.\nസഫിയ പറഞ്ഞത് ഉമ്മയും നല്ല പാട്ടുകാരിയും ബുദ്ധിക്കാരിയുമാണെന്നാണ്. പപ്പ പറഞ്ഞത് ഉപ്പയ്ക്കെതിരെ പണ്ടങ്ങളും സ്ത്രീധനത്തുകയും ചെലവിനുള്ള കാശും കിട്ടാൻ കേസുകൊടുക്കണം എന്നാണ്; ഉമ്മയുടെ രോഗം മാറ്റി പറ്റിയ ഒരു തൊഴിൽ കണ്ടെത്തണമെന്നാണ്; ഉമ്മയ്ക്ക് വേണമെങ്കിൽ ഇനിയും പഠിക്കുകയും ആകാമത്രെ; കേരള സർക്കാരിന്റെ ‘ലൈഫ്’ പദ്ധതിയിൽ ഉൾപ്പെടുത്തി അവർക്ക് സ്വന്തമായി ഒരു വീടും കിട്ടുമത്രെ; ഇതിനൊക്കെ പപ്പ മുന്നിട്ടിറങ്ങാമെന്നും സമ്മതിച്ചിട്ടുണ്ട്.\nസ്കൂൾ തുറന്നിട്ടുവേണം, സഫിയയ്ക്കുവേണ്ടി എന്തെങ്കിലും ചെയ്യാൻ ഞങ്ങൾ കുട്ടികൾക്കും പറ്റുമോ എന്ന് ഒരു കൈ നോക്കാൻ.\nവേനലവധി തീരാറായി. ഒരു രണ്ടു ദിവസ പരിപാടി – നിനക്കും അച്ഛനും അമ്മയ്ക്കും സന്തോഷവും സമ്മതവും ആണെങ്കിൽ ഞാനും സഫിയയും പപ്പയേയും മമ്മിയേയും കൂട്ടി ബംഗളൂരുക്കു വരാം. വിവരം ഉടനെ അറിയിക്കണം.\nനിനക്കും അച്ഛനും അമ്മയ്ക്കും സുഖം തന്നെയല്ലേ? നമ്മുടെ പൂച്ചക്കുട്ടി എന്തു പറയുന്നു?\nരചന – എം.വി. മോഹനൻ\n1) ബംഗളൂരു സിറ്റിയിൽ നിന്നും 61 കി.മീ അകലെയുള്ള പ്രകൃതി രമണീയമായ ഒരു സ്ഥലം.\n4) നന്നായി പഠിക്കുന്നവൾ\n5) മുസ്ലീം ആചാരപ്രകാരമുള്ള വിവാഹബന്ധം വേർപെടുത്തൽ\n7) ഒരു കേരള സർക്കാർ ബാലസുരക്ഷാപദ്ധതി\n8) Vaccation Foster Care കേരള സർക്കാർ സാമൂഹ്യനീതി വകുപ്പിലൂടെ വിജയകരമായി നടപ്പിലാക്കി വരുന്ന ഒരു പരിപാടി. ഇത് അതാതു ജില്ലകളിൽ District Child Protection Unit ഉം Child Welfare Committe ഉം മേൽനോട്ടം വഹിക്കുന്നു.\n1. നിങ്ങളുടെ സ്കൂളിലോ, പരിസരത്തോ സഫിയയെപ്പോലെ നമ്മുടെ സ്നേഹവും സംരക്ഷണവും ആവശ്യമുള്ള കൂട്ടുകാർ കാണുമല്ലോ; അനാഥവും അരക്ഷിതവുമായ ബാല്യം പേറുന്നവർ. അവർക്കുവേണ്ടി എന്തെങ്കിലും ചെയ്യാൻ നിങ്ങൾക്കും കഴിയില്ലെ?. കൂട്ടുകാരുമായി ആലോചിക്കൂ. മലയാളം മിഷൻ ഡയറക്ടർക്കോ, പൂക്കാലം പത്രാധിപർക്കോ അതിനെപ്പറ്റി ഒരു കത്തെഴുതൂ.\n2. അവിടത്തെ സർക്കാരും സന്നദ്ധ സംഘടനകളും ബാലാവകാശ സംരക്ഷണത്തിനും സുരക്ഷാസംവിധാനത്തിനുമായി എന്തെല്ലാം ചെയ്യുന്നുണ്ട്? അന്വേഷിക്കൂ; കണ്ടെത്തു. കുറിപ്പെഴുതി പൂക്കാലത്തിന് അയച്ചുതരൂ.\nPrevious Post പണ്ടത്തെപ്പോലെ പുകയാത്ത അടുപ്പുകൾ\nNext Post പ്രവേശനോത്സവഗാനം


എന്റെ കുടുംബത്തിൽ തന്നെ ഉണ്ടായിരുന്നു ഒരു മുരളി | Vachakam News\nഎന്റെ കുടുംബത്തിൽ തന്നെ ഉണ്ടായിരുന്നു ഒരു മുരളി\n‘വെള്ളം’ സിനിമയിലെ ജയസൂര്യയുടെ പ്രകടനത്തെ അഭിനന്ദിച്ചുകൊണ്ടു ധാരാളം കുറിപ്പുകളാണ് സോഷ്യൽ മീഡിയയിൽ വ്യാപിക്കുന്നത്. എന്നാൽ സിനിമ കാണാതെ ജയസൂര്യയെ അഭിനന്ദിച്ചിരിക്കുകയാണ് സംവിധായികയായ രതീന ഷേർഷാദ്.\nരതീനയുടെ കുറിപ്പ് വായിക്കാം:\nജയസൂര്യ, സോറി നിങ്ങളുടെ മുരളിയെ ഞാൻ കണ്ടതേയില്ല !. പക്ഷെ അതുപോലൊരാളെ എനിക്കറിയാം, എന്റെ കുടുംബത്തിൽ തന്നെ ഉണ്ടായിരുന്നു. അതെ രൂപം, അതെ നടത്തം, അതെ സംസാരം, അതെ ചിരി അതെ അവസ്ഥ ! മുഴുവൻ സമയവും മുരളിയെ പോലെ മൂപ്പരും വെള്ളത്തിൽ തന്നെയായിരുന്നു.\nഎന്നെ വല്യ ഇഷ്ടാരുന്നു എനിക്കും ! കുടിച്ചു വീട്ടിൽ കയറരുതെന്നു പറയുമ്പോൾ പിന്നിലൂടെ വന്നു എനിക്ക് ഇഷ്ടമുള്ളതൊക്കെ ജനാലയിൽ വച്ച് മാറി നിക്കും. കളർ പെന്സിലുകളും ബ്രഷും പെയിന്റും, പുസ്തകങ്ങളും എഴുതി കൂട്ടാൻ കെട്ടുകണക്കിനു പേപ്പറുകളും കൂടെ മിട്ടായികളും പ്രിയപ്പെട്ട പലഹാരങ്ങളും. ഞാൻ വളർന്നു പോത്തു പോലായിട്ടും ആ സ്നേഹം അങ്ങനെ തന്നെ.\nമുരളിയെ പോലെ എല്ലാർക്കും മൂപര് കുടിയൻ. മുരളിയെ പോലെ മൂപ്പരേം പൂട്ടിയിട്ടിട്ടുണ്ട് , എന്റെ കല്യാണത്തിന്! പക്ഷെ മൂപ്പര് പോയി. കുടിച്ചു കുടിച്ചു മരിച്ചു എന്ന് എല്ലാരും ഇപ്പഴും പറയും. പ്രജീഷ് ഭായ്. ഒന്നും പറയാനില്ല! മുരളിയെപോലെ ഒരാൾ നമുക്കിടയിൽ ഉണ്ട് , സമൂഹത്തിനു മുന്നിൽ പരാജിതനായോ, പരാജയത്തിൽ നിന്ന് കരകയറിയോ അവർ എവിടെയൊക്കെയോ ഉണ്ട് ! ഞാൻ കണ്ടിട്ടുണ്ട്.


അവരുടെ ചരിത്രത്തെയും ഉപയോഗത്തെയും കുറിച്ച് അറിയുക - Shiv's Era\nഅവരുടെ ചരിത്രത്തെയും ഉപയോഗത്തെയും കുറിച്ച് അറിയുക\nവെബ്, ആൻഡ്രോയിഡ് വികസനത്തിന് ഉപയോഗിക്കാവുന്ന ഒരു ബഹുമുഖ ഭാഷയാണ് ജാവ\nജാവ രണ്ട് പതിറ്റാണ്ടിലേറെയായി നിലനിൽക്കുന്നു, മരിക്കുന്നതിന്റെ ലക്ഷണങ്ങൾ കാണിക്കുന്നില്ല\nജാവ ഒരു ഉയർന്ന തലത്തിലുള്ള ഭാഷയാണ്, തുടക്കക്കാർക്ക് പഠിക്കുന്നത് എളുപ്പമാക്കുന്നു\nനിരവധി തൊഴിലവസരങ്ങൾ ലഭ്യമായ ഒരു ഡിമാൻഡ് ഭാഷയാണ് ജാവ\nഎന്താണ് ഒരു പ്രോഗ്രാമിംഗ് ഭാഷ?\nകമ്പ്യൂട്ടറുകളുമായി ആശയവിനിമയം നടത്താൻ പ്രോഗ്രാമർമാർ (ഡെവലപ്പർമാർ) ഉപയോഗിക്കുന്ന ഒരു കമ്പ്യൂട്ടർ ഭാഷയാണ് പ്രോഗ്രാമിംഗ് ഭാഷ. എൺപതുകളിൽ ആണ് ഇതിന്റെ ഉത്ഭവം. കമ്പ്യൂട്ടറുകളുടെ പുരോഗതിയോടെ, പ്രോഗ്രാമിംഗ് ഭാഷകളുടെ ആശയവും ഘടനയും ക്രമേണ മാറിക്കൊണ്ടിരിക്കുന്നു.\nസി ഒരു പൊതു-ഉദ്ദേശ്യ, വിവിധോദ്ദേശ്യ ഭാഷയാണ്\nസി ഒരു പൊതു-ഉദ്ദേശ്യ ഭാഷയും ഭാവിയിലെ പല പ്രോഗ്രാമിംഗ് ഭാഷകളിൽ നിന്നും ഉരുത്തിരിഞ്ഞ ഒരു മാതൃഭാഷയുമാണ്. ഹാർഡ്‌വെയറുമായി ഇന്റർഫേസ് ചെയ്യേണ്ടതോ മെമ്മറിയിൽ പ്ലേ ചെയ്യേണ്ടതോ ആയ നിരവധി ആപ്ലിക്കേഷനുകളിൽ ഇത് ഉപയോഗിക്കുന്നു.\nC++: വേൾഡ് വൈഡ് വെബ് സൃഷ്ടിക്കാൻ സഹായിച്ച ഭാഷ\n11 വർഷത്തിന് ശേഷം 1983-ൽ C++ വികസിപ്പിച്ചെടുത്തു. ക്ലാസുകൾ, വെർച്വൽ ഫംഗ്‌ഷനുകൾ, ടെംപ്ലേറ്റുകൾ എന്നിങ്ങനെ വിവിധ ആശയങ്ങൾ ഇതിൽ ചേർത്തു. താഴ്ന്ന നിലയിലോ ഉയർന്ന തലത്തിലോ ഉപയോഗിക്കാവുന്ന ഒരു ഇന്റർമീഡിയറ്റ് ലെവൽ ഭാഷയാണിത്.\nഒബ്ജക്റ്റീവ്-സി പുറത്തിറങ്ങുന്നത് C++ പൊതുജനങ്ങൾക്കായി റിലീസ് ചെയ്യുന്ന അതേ സമയത്താണ്. ഈ പതിപ്പ് സിയുടെ ഒബ്ജക്റ്റ്-ഓറിയന്റഡ് പതിപ്പാണ് ഉദ്ദേശിച്ചത്. ഇത് ആപ്പിൾ ഉപയോഗിച്ചതാണ്, ഒരുപക്ഷേ ഏറ്റവും പ്രശസ്തമായത്.\nഈ ആഴ്ച നിങ്ങൾ ആരംഭിക്കേണ്ട 15 പൈത്തൺ പ്രോജക്റ്റുകൾ\nപൈത്തൺ എന്നത് ചലനാത്മകമായി-ടൈപ്പ് ചെയ്ത, ഒബ്ജക്റ്റ്-ഓറിയന്റഡ് ഭാഷയാണ്, അത് സ്ക്രിപ്റ്റിംഗിനും വെബ് ആപ്ലിക്കേഷനുകൾക്കുമായി ഉപയോഗിക്കുന്നു. ബാക്കെൻഡിൽ ജാങ്കോ അല്ലെങ്കിൽ ഫ്ലാസ്ക് പോലുള്ള ചില ചട്ടക്കൂടുകൾക്കൊപ്പമാണ് ഇത് സാധാരണയായി ഉപയോഗിക്കുന്നത്.\nപ്രോഗ്രാമിംഗ് ലാംഗ്വേജ് റൂബി\n1993-ൽ റൂബി പുറത്തിറങ്ങി. സിയിൽ നിന്ന് ഉരുത്തിരിഞ്ഞ നിരവധി ഭാഷകളിൽ നിന്ന് വ്യത്യസ്തമായി, ഈ ഭാഷയെ പേൾ, ലിസ്പ് തുടങ്ങിയ പഴയ ഭാഷകൾ സ്വാധീനിച്ചു. യന്ത്ര ആവശ്യങ്ങളേക്കാൾ ഭാഷയെ മനുഷ്യന്റെ ആവശ്യങ്ങളോട് അടുപ്പിച്ചുകൊണ്ടാണ് ഇത് ചെയ്തത്.\nഎന്തുകൊണ്ടാണ് ജാവ ചത്തത്, തുരുമ്പിന്റെ ഉദയം\nC യിൽ നിന്ന് ഉരുത്തിരിഞ്ഞ ഒരു ഉയർന്ന തലത്തിലുള്ള ഭാഷയാണ് ജാവ. വെബ് ആപ്ലിക്കേഷനുകളിലെ ഉപയോഗത്തിനും ആൻഡ്രോയിഡ് ആപ്ലിക്കേഷനുകളും ആൻഡ്രോയിഡ് ഒഎസും വികസിപ്പിക്കുന്നതിനുള്ള ഭാഷ എന്ന നിലയിലും ഇത് പ്രശസ്തമാണ്. കുറച്ച് വർഷങ്ങൾക്ക് മുമ്പ് ഇത് ഏറ്റവും ജനപ്രിയമായ ഭാഷയായിരുന്നു, പക്ഷേ അതിന്റെ ഉപയോഗം തീർച്ചയായും കുറഞ്ഞു.\nPHP-യിലേക്കുള്ള ഒരു തുടക്കക്കാരന്റെ ഗൈഡ്\nചലനാത്മക വെബ്‌സൈറ്റുകൾ സൃഷ്ടിക്കുന്നതിനായി വികസിപ്പിച്ചെടുത്ത ഒരു ഓപ്പൺ സോഴ്‌സ് പ്രോഗ്രാമിംഗ് ഭാഷയാണ് PHP. സെർവർ സൈഡ് വെബ് വികസനത്തിനും ഇത് ഉപയോഗിക്കുന്നു. ഇതിന്റെ ഉപയോഗം കുറഞ്ഞുവരികയാണെങ്കിലും ഇന്നും ഉപയോഗത്തിലുണ്ട്.\nഇന്ന് ഏറ്റവും പ്രചാരമുള്ളതും വ്യാപകമായി ഉപയോഗിക്കുന്നതുമായ പ്രോഗ്രാമിംഗ് ഭാഷകളിലൊന്നാണ് ജാവാസ്ക്രിപ്റ്റ്. ഇത് ചിലപ്പോൾ ഒരു സ്ക്രിപ്റ്റിംഗ് ഭാഷയായി ഉപയോഗിക്കുന്നു, അതുപോലെ തന്നെ Node.js-ന്റെ റിലീസിനൊപ്പം ആപ്ലിക്കേഷനുകളുടെ ബാക്കെൻഡിലും ഇത് ഉപയോഗിക്കുന്നു.\nഐടി പ്രോ ഗൈഡ്: ഐബിഎമ്മിന്റെ സിസ്റ്റം ആർ ലാംഗ്വേജ്\nIBM-ന്റെ ഡാറ്റാബേസ് മാനേജ്‌മെന്റ് സിസ്റ്റമായ സിസ്റ്റം R-ൽ സംഭരിച്ചിരിക്കുന്ന ഡാറ്റ കൈകാര്യം ചെയ്യുന്നതിനും വീണ്ടെടുക്കുന്നതിനുമാണ് പ്രോഗ്രാമിംഗ് ഭാഷ സൃഷ്ടിച്ചത്. അമേരിക്കൻ നാഷണൽ സ്റ്റാൻഡേർഡ് ഇൻസ്റ്റിറ്റ്യൂട്ടും ഇന്റർനാഷണൽ സ്റ്റാൻഡേർഡ് ഓർഗനൈസേഷനും റിലേഷണൽ ഡാറ്റാബേസ് ആശയവിനിമയത്തിൽ ഭാഷയെ അടിസ്ഥാന ഭാഷയായി കണക്കാക്കുന്നു.\n1959-ൽ കോൺഫറൻസ് ഓൺ ഡാറ്റാ സിസ്റ്റം ലാംഗ്വേജുകൾ (CODASYL) വികസിപ്പിച്ചെടുത്ത കോബോൾ, കോബോൾ, കമ്പനികൾക്കും സർക്കാരുകൾക്കുമായി ബിസിനസ്സ്, ഫിനാൻസ്, അഡ്മിനിസ്ട്രേറ്റീവ് സിസ്റ്റങ്ങളിൽ പ്രാഥമികമായി ഉപയോഗിച്ചുവരുന്നു.


Metro Vaartha - തന്ത്രി ദേവസ്വം ബോർഡിന്‍റെ ജീവനക്കാരനാണോ? യാഥാർഥ്യമെന്ത്\nതന്ത്രി ദേവസ്വം ബോർഡിന്‍റെ ജീവനക്കാരനാണോ? യാഥാർഥ്യമെന്ത്\nതന്ത്രി ഒരു ക്ഷേത്രത്തിൽ നിന്നും ശമ്പളം പറ്റുന്ന ജീവനക്കാരനല്ല. മേൽശാന്തിയും കീഴ്ശാന്തിയുമൊക്കെയാണ് ശമ്പളം പറ്റുന്ന ജീവനക്കാർ. തന്ത്രിക്ക് പ്രതിഫലം എന്നത് വാർഷികമായി ക്ഷേത്രത്തിൽ ഉണ്ടാകുന്ന വിശേഷ വിധികൾക്ക് പങ്കെടുക്കുമ്പോൾ നൽകുന്ന ദക്ഷിണ മാത്രമാണെന്നും അഖില കേരള തന്ത്രി സമാജം.\nകൊച്ചി: ക്ഷേത്രത്തിലെ തന്ത്രിമാരും ദേവസ്വം ബോർഡിന്‍റെ ജീവനക്കാരാണെന്ന ദേവസ്വം മന്ത്രി കടകംപള്ളി സുരേന്ദ്രന്‍റെ പ്രസ്താവനയ്ക്കെതിരെ അഖില കേരള തന്ത്രി സമാജം രംഗത്തെത്തി. തന്ത്രി ഒരു ക്ഷേത്രത്തിൽ നിന്നും ശമ്പളം പറ്റുന്ന ജീവനക്കാരനല്ലെന്നും ഒരു ആനുകൂല്യങ്ങളും ലഭിക്കാത്ത തന്ത്രിയെ ജീവനക്കാരൻ ആണെന്ന് സ്ഥാപിക്കാൻ സർക്കാർ ശ്രമിക്കുന്നത് ചില ഗൂഢനീക്കങ്ങളുടെ ഭാഗമാണെന്നും അഖില കേരള തന്ത്രി സമാജം ഉത്തര മേഖലാ സെക്രട്ടറി പുടയൂർ ജയനാരായണൻ പറഞ്ഞു.\nതന്ത്രി ഒരു ക്ഷേത്രത്തിൽ നിന്നും ശമ്പളം പറ്റുന്ന ജീവനക്കാരനല്ല. മേൽശാന്തിയും കീഴ്ശാന്തിയുമൊക്കെയാണ് ശമ്പളം പറ്റുന്ന ജീവനക്കാർ. തന്ത്രിക്ക് പ്രതിഫലം എന്നത് വാർഷികമായി ക്ഷേത്രത്തിൽ ഉണ്ടാകുന്ന വിശേഷ വിധികൾക്ക് പങ്കെടുക്കുമ്പോൾ നൽകുന്ന ദക്ഷിണ മാത്രമാണ്. അതല്ലാതെ ഒരു ജീവനക്കാർക്ക് ഉളള ശമ്പളം, പി.എഫ്, ഡി.എ, പെൻഷൻ തുടങ്ങിയ മറ്റ് ആനുകൂല്യങ്ങൾ ഒന്നും തന്ത്രിക്കില്ലെന്നും ജയനാരായണൻ പറഞ്ഞു. നേരത്തെ, ക്ഷേത്രം തന്ത്രിക്ക് ദേവസ്വം ബോർഡിന്‍റെ ജീവനക്കാരൻ മാത്രമാണെന്ന മന്ത്രി കടകംപള്ളി സുരേന്ദ്രൻ നിയമസഭയിൽ നടത്തിയ പ്രസ്താവനയ്ക്കെതിരെയാണ് ജയനാരായണൻ ഫെയ്സ്ബുക്കിൽ കുറിച്ചത്.\nതന്ത്രിയെ ശംബളക്കാരനാക്കുന്ന മന്ത്രി.\nതന്ത്രി ദേവസ്വം ബോർഡിന്റെ ജീവനക്കാരനാണ് എന്ന് ആവർത്തിക്കുകയാണ് ദേവസ്വം മന്ത്രി കടകംപള്ളി സുരേന്ദ്രൻ. ആദ്യം ജി സുധാകരനും, പിന്നെ എം.എം മണിയും ഇത് പറഞ്ഞപ്പോൾ വിവരമില്ലായ്മ്മ മാത്രമായാണ് തോന്നിയത്. എന്നാൽ ഇപ്പോൾ ദേവസ്വം മന്ത്രി നിയമസഭയിൽത്തന്നെ അത്തരമൊരു പ്രസ്താവന നടത്തിയിരിക്കുന്നു. ഇത് വഴി മന്ത്രി/സർക്കാർ ലക്ഷ്യമിടുന്നത് എന്താണ്..?'\nകഴിഞ്ഞ രണ്ട് മാസമായി പലവുരു ചർച്ച ചെയ്ത് പഴകിയ ഈ കാര്യങ്ങൾ വീണ്ടും ചർച്ച ചെയ്യേണ്ടി വരുന്നത് തീർത്തും ദൗർഭാഗ്യകരമാണ്. പക്ഷേ രാഷ്ട്രീയ വിശദീകരണ യോഗങ്ങളിലും മറ്റ് ഇടങ്ങളിലും എല്ലാം ഭരണഘടനയ്ക്ക് വിധേയമായി സത്യപ്രതിജ്ഞ ചെയ്ത് അധികാരമേറ്റ മന്ത്രിമാരുടെ നിരന്തര "ആക്ഷേപങ്ങൾ" കേട്ട് വയറ് നിറഞ്ഞ ഒരു സമൂഹത്തിന്റെ പ്രതിനിധിയാണ് ഞാൻ. ഈ വിഷയത്തില് അര ശതമാനം പോലും അംഗബലമില്ലാത്ത ആചാര്യ വര്‍ഗ്ഗത്തിന് (തന്ത്രി സമൂഹത്തിന്) യാതൊരു പിന്തുണയും ലഭിച്ചില്ലെങ്കിലും ഞങ്ങള്‍ക്കു വേണ്ടി സംസാരിക്കുവാന് മറ്റാരുമില്ലാത്തതിനാല് മാത്രം വീണ്ടും വീണ്ടു ഇത് പറയേണ്ടി വരുന്നതാണ്.\n1. ആരാണ് ഒരു ക്ഷേത്രത്തിലെ തന്ത്രി..?\nഒരു ക്ഷേത്രം തന്ത്രിയെ നിയമിക്കുന്നത് ദേവസ്വം ബോർഡോ, സംസ്ഥാന സർക്കാരോ, നിയമസഭയോ ഒന്നുമല്ല. തന്ത്രി എന്നത് ഒരു ഹെറിഡിറ്ററി പദവിയാണ്. മുന്നൂറ്ററുപത്തഞ്ചു ദിവസവും ക്ഷേത്രത്തിലെത്തി ആചാരാനുഷ്ഠാനങ്ങൾ നിഷ്കർഷിക്കുന്ന മേലാള പ്രതിനിധിയുമല്ല തന്ത്രി. പ്രതിഷ്ഠാദി സങ്കീര്‍ണ്ണ താന്ത്രിക ക്രിയകള് യഥാസമയം വിധിയാം വണ്ണം നടത്തുകയും, തന്റെ മുന്നിലെത്തുന്ന വിഷയങ്ങളിൽ അഭിപ്രായം രേഖപ്പെടുത്തുകയോ, തീരുമാനം എടുക്കുകയോ ചെയ്യുന്ന, കേരളീയ ക്ഷേത്ര സമ്പ്രദായത്തിന്റെ പരമാചാര്യനാണ് ഓരോ ക്ഷേത്രം തന്ത്രിമാരും. അമ്പലം പണി മുതൽ പ്രതിഷ്ഠവരെയുള്ള ക്രിയകൾ അദ്ദേഹത്തിന്റെ മേൽനോട്ടത്തിൽ നടത്തുന്നു. ഇദ്ദേഹത്തിനു ശേഷം ആ ക്ഷേത്രത്തിലെ നിത്യനിദാനങ്ങൾ നിർവ്വഹിക്കുന്നതിന് തന്ത്രിയുടെ പകരക്കാരനായി മേൽശാന്തിമാരെ ഓരോ ക്ഷേത്രങ്ങളിലും നിയമിക്കുന്നതാണ് പണ്ടു മുതലെയുള്ള പതിവ്.\n1978- ലെ ഗുരുവായൂർ ദേവസ്വം നിയമത്തിൽ ( വകുപ്പ് 35) തന്ത്രിയുടെ അവകാശവും അധികാരങ്ങളും വളരെ വ്യക്തമായി നിർവചിച്ചിട്ടുണ്ട്. ക്ഷേത്രത്തിലെ മതപരവും ആദ്ധ്യാത്മികവും ആചാരപരവും ചടങ്ങുകളുമായി ബന്ധപ്പെട്ടതുമായ കാര്യങ്ങളിൽ തന്ത്രിയുടെ തീരുമാനമാണ് അന്തിമം എന്നതാണത്. സർക്കാരിനോ ഭരണ സമിതിക്കോ കമ്മീഷണർക്കോ ദേവസ്വത്തിലെ മതപരവും ആധ്യാത്മികവുമായ കാര്യങ്ങളിൽ ഇടപെടാൻ ഒരു അധികാരവുമില്ല. ഇതേ കാര്യം 1971ലെ കൂടൽമാണിക്കം ദേവസ്വം ആക്ടിലും കാണാവുന്നതാണ്. 2015ൽ എസ് ഉണ്ണികൃഷ്ണൻ vs തിരുവിതാംകൂർ ദേവസ്വം ബോർഡ് എന്ന കേസിൽ കേരള ഹൈക്കോടതി ഡിവിഷൻ ബെഞ്ചിന്റെ ഉത്തരവും പരിശോധിക്കുക "ഒരു ക്ഷേത്രത്തിലെ എല്ലാ മതപരമായ ആചാരങ്ങളും തന്ത്രിയുടെ നിർദ്ദേശ പ്രകാരം ആവണം നടക്കേണ്ടത്; അതിന് മറ്റൊരു പോംവഴിയുമില്ല; കാരണം തന്ത്രി എന്നാൽ ആ ക്ഷേത്രത്തിലെ പ്രതിഷ്ഠയുടെ, അതായത് ആ ദേവന്റെ, പിതാവാണ്. മന്ത്രവും തന്ത്രവുമൊക്കെ വഴി തന്ത്രി ആ പ്രതിഷ്ഠയിലേക്ക് ശക്തിയാണ്, ഊർജമാണ്, പ്രദാനം ചെയ്യുന്നത്."\n2. തന്ത്രി ദേവസ്വം ബോർഡിലെ ജീവനക്കാരനാണോ..?\nഅല്ല. തന്ത്രി ദേവസ്വം ബോർഡിന്‍റെ ജീവനക്കാരൻ അല്ല. തന്ത്രിയെ നിയമിക്കുന്നത് ദേവസ്വം ബോർഡല്ല. തന്ത്രി എന്ന പദവി, ആ ക്ഷേത്രത്തിൽ പ്രതിഷ്ഠ നിർവ്വഹിച്ച ആചാര്യന്‍റെ പരമ്പരയിലേക്ക് (പ്രസ്തുത തറവാട്ടിലേക്ക് ) പാരമ്പര്യമായി വന്നു ചേരുന്നതാണ്. ഇതിന്‍റെ ദായക്രമം തീർത്തും മക്കത്തായപ്രകാരമാണ്. തന്ത്രി എന്നത് ഒരു വ്യക്തിയല്ല. പ്രസ്തുത തറവാട്ടിലെ എല്ലാ അംഗങ്ങൾക്കും ആ തറവാടിന് താന്ത്രികാധികാരമുള്ള ക്ഷേത്രത്തിൽ തുല്യ അവകാശവും അധികാരവും ആണ്.\n3. തന്ത്രി ദേവസ്വത്തിന്‍റെ ശമ്പളക്കാരനാണോ..?\nതന്ത്രി ഒരു ക്ഷേത്രത്തിൽ നിന്നും ശംബളം പറ്റുന്ന ജീവനക്കാരനല്ല. മേൽശാന്തിയും കീഴ്ശാന്തിയുമൊക്കെയാണ് ശംബളം പറ്റുന്ന ജീവനക്കാർ. തന്ത്രിക്ക് പ്രതിഫലം എന്നത് വാർഷികമായി ക്ഷേത്രത്തിൽ ഉണ്ടാകുന്ന വിശേഷ വിധികൾക്ക് പങ്കെടുക്കുമ്പോൾ നൽകുന്ന ദക്ഷിണ മാത്രമാണ്. അതല്ലാതെ ഒരു ജീവനക്കാർക്ക് ഉളള ശംബളം, PF, DA, പെൻഷൻ തുടങ്ങി മറ്റ് ആനുകൂല്യങ്ങൾ ഒന്നും തന്ത്രിക്കില്ല.\nഇതൊന്നും ഇല്ലാത്ത തന്ത്രിയെ ജീവനക്കാരൻ ആണെന്ന് സ്ഥാപിക്കാൻ ഭരണകൂടം നിരന്തരം ശ്രമിക്കുന്നത് തന്നെ ചില ഗൂഢനീക്കങ്ങളുടെ ഭാഗമായി തന്നെയാണ് എന്ന് വേണം മനസിലാക്കാൻ.


മഞ്ചേശ്വരത്തെ സിപിഐഎം പ്രവര്‍ത്തകന്റെ കൊലപാതകം; കേസന്വേഷിക്കാന് പ്രത്യേക സംഘത്തെ നിയോഗിച്ചു | Reporter Live\nBy Web Desk\tAugust 6, 2018 8:56 am A+ A-\nകാസര്‍ഗോഡ്: മഞ്ചേശ്വരത്തെ സിപിഐഎം പ്രവര്‍ത്തകനായ അബ്ദുള് സിദ്ദിഖിന്റെ കൊലപാതകം അന്വേഷിക്കാന് പ്രത്യേക അന്വേഷണ സംഘത്തെ നിയോഗിച്ചു. കാസര്‍ഗോഡ് ഡിവൈഎസ്പിയുടെ നേതൃത്വത്തിലുള്ള സംഘത്തിനാണ് കേസിന്റെ ചുമതല. 15 അംഗ അന്വേഷണ സംഘത്തില് രണ്ട് സിഐമാര് ഉണ്ട്. കൊലപാതകത്തില് പ്രതിഷേധിച്ച് മഞ്ചേശ്വരത്ത് ഉച്ചയ്ക്ക്2മണിക്ക് ശേഷം സിപിഐഎം ഹര്‍ത്താല് ആചരിക്കും.\nകേസില് ഉള്‍പ്പെട്ടിട്ടുള്ള രണ്ട് പ്രതികളെ പൊലീസ് തിരിച്ചറിഞ്ഞിട്ടുണ്ട്. ഇവര് കര്‍ണാടകയിലേക്ക് കടക്കാന് സാധ്യതയുള്ളതായി പൊലീസ് സംശയിക്കുന്നു. പ്രതികളില് ഒരാള് ബിജെപി അനുഭാവം ഉള്ളയാണെന്ന് കണ്ടെത്തിയിട്ടുണ്ട്. ഇയാളുടെ സഹോദരനും ബിജെപിയുടെ സജീവ പ്രവര്‍ത്തകനാണ്. ആര്‍എസ്എസ് അനുഭാവികളാണ് കൊലപാതകത്തില് പിന്നിലെന്ന് സിപിഐഎമ്മും ആരോപിച്ചിരുന്നു. എന്നാല് പൊലീസ് ഇക്കാര്യം സ്ഥിരീകരിച്ചിട്ടില്ല.\nമൃതദേഹം ഇപ്പോള് കാസര്‍ഗോഡ് ജനറല് ആശുപത്രിയിലാണ് ഉള്ളത്. ഇന്‍ക്വസ്റ്റ് നടപടികള്‍ക്ക് ശേഷം വിദഗ്ദ പോസ്റ്റ്‌മോര്‍ട്ടത്തിനായി പരിയാരം മെഡിക്കല് കോളെജിലേക്ക് കൊണ്ടുപോകും. വൈകുന്നേരത്തോടെ വിലാപയാത്രയായി മൃതദേഹം മഞ്ചേശ്വരത്തെ വീട്ടില് എത്തിക്കാനാണ് സിപിഐഎമ്മിന്റെ തീരുമാനം.\nഅതേസമയം ബിജെപി സംസ്ഥാന അധ്യക്ഷനായ ചുമതലയേറ്റ പിഎസ് ശ്രീധരന് പിള്ളയ്ക്ക് ഇന്ന് കാസര്‍ഗോഡ് സ്വീകരണം നല്‍കുന്നുണ്ട്. പത്ത് മണിക്കാണ് ശ്രീധരന് പിള്ള കാസര്‍ഗോഡ് എത്തുന്നത്. നാല് മണിക്കാണ് സ്വീകരണം ഏര്‍പ്പെടുത്തിയിരിക്കുന്നത്. വാഹനത്തില് എത്തുന്ന ആര്‍എസ്എസ് പ്രവര്‍ത്തകരെ അക്രമിക്കാന് സാധ്യതയുള്ളതായി ഇന്റലിജന്‍സിന്റെ റിപ്പോര്‍ട്ടും ഉണ്ട്. അതിനാല് കനത്ത സുരക്ഷയാണ് ജില്ലയില് പൊലീസ് ഒരുക്കിയിരിക്കുന്നത്.\nAug 6, 2018 8:56 am


ജില്ലാ ടേബിള് ടെന്നീസ്: അംജദും അന്‍കിതയും ചാമ്പ്യന്മാർ : Deepika.com Nattu Visesham\nMonday, September 16, 2019 12:09 AM IST\nകോഴിക്കോട്: ജില്ലാ ടേബിള് ടെന്നീസ് ചാമ്പ്യന് ഷിപ്പില് അംജദ് കെ. ആഷിക്കും അന്‍കിതയും ചാമ്പ്യന്മാരായി. ഗവ. ഫിസിക്കല് എഡ്യുക്കേഷന് കോളജ് ഇന്‍റോര് സ്‌റ്റേഡിയത്തില് നടന്ന മത്സരങ്ങള് ടെബിള് ടെന്നീസ് അസോസിയേശന് ജില്ലാ പ്രസിഡന്‍റ് സമീര് പി ഉദ്ഘാടനം ചെയ്തു. വിജയിക്കുള്ള സമ്മാനസ ദാനം ടേബിള് ടെന്നീസ് സംസ്ഥാന വൈസ് പ്രസിഡന്‍റ് എന്. അബ്ദുനസീര് നിര്‍വ്വഹിച്ചു. ജില്ലാ സെക്രട്ടറി സജിന് നസീര്, അനില് കുമാര്, മധു സൂധനന്, കെ. അമ്മദ് തുടങ്ങിയവര് പ്രസഗിച്ചു.\nവിവിധ വിഭാഗങ്ങളിലെ വിജയികള് ഒന്ന്, രണ്ട്, മൂന്ന് സ്ഥാനക്രമത്തിൽ: മിനി കാഡറ്റ് (ആണ്)-ടി. ദേവക്, അമന് കെ. ആഷിക്, മുഹമ്മദ് നസ്മല് . കാഡറ്റ് (ആണ് )- കവിന് പ്രദീപ്, മുഹമ്മദ് ബിലാല്, സാക്കിന് സസീര്. സബ് ജൂണിയര് (ആണ്)-വി. യാഷ് കൃഷ്ണ, മുഹമ്മദ് സിയ ഉല് സയാന്, , അശ്വിന് അശോക് കുമാര്. സബ് ജൂണിയര് (പെണ്)-ലിയാ രാജ്, ദിയാ രാജ് ,ഫാതിമാ നൂഹ. ജൂനിയര് (ആണ്) -ആനന്ദ് കുമാര്, അംജദ് കെ. ആഷിക്, മുഹമ്മദ് മുനീബ്, അര്‍ശ്വിന്.\nജൂനിയര് (പെൺകുട്ടികൾ)- കെ. അനേക, കെ. അന്‍കിത, ദിയാ രാജ്. യൂത്ത് (ആണ്)-ആനന്ദ് കുമാര്, മുഹമ്മദ് മുനീബ്, അര്‍ശ്വിന്, ആകാശ് അശോക്. യൂത്ത് (പെണ്)-കെ. അന്‍കിത, കെ. അനേക, പി. ദൃശ്യ, സാനിയ. മെന്‍സ്- അംജദ് കെ ആഷിക്, രാജേഷ് കുമാര്, ടി.എം. അഫീഫ്, മുഹമ്മദ് നഹിയാന്. വിമെന്‍സ് - കെ. അന്‍കിത, കെ. അനേക, ദൃശ്യ.


ഇടമലക്കുടിയില് ആദിവാസികളുടെ ഭവന നിര്‍മാണ പദ്ധതി നിലച്ചു\nസ്വന്തം ലേഖകൻ March 16, 2019 08:14 AM IST\nഇടമലക്കുടിയില് ആദിവാസികളുടെ ഭവന നിര്‍മാണ പദ്ധതി പാതിവഴയില് നിലച്ചിട്ട് ഒരു വര്‍ഷം പിന്നിടുന്നു. ഏത് നിമിഷവും നിലംപൊത്താവുന്ന കുടിലുകളിലാണ് ആദിവാസി കുടുംബങ്ങളുടെ ദുരിത ജീവിതം. പരാതി നൽകി മടുത്തതല്ലാതെ നടപടിയില്ല.\nസംസ്ഥാനത്തെ ആദ്യ ഗോത്രവര്‍ഗ്ഗ പഞ്ചായത്തായ ഇടുമലക്കുടിയില് പാര്‍പ്പിടവും കുടിവെള്ളവും മറ്റ് അടിസ്ഥാന സൗകര്യങ്ങളും ഒരുക്കുന്നതിന് സര്‍ക്കാര് നിരവധി പദ്ധതികള് ആവിഷ്‌കരിച്ചു. എന്നാൽ ഇത് വേണ്ട രീതിയില് നടപ്പിലാക്കുന്നില്ല. അതിന്റെ നേർക്കാഴ്ചയാണിത്. ഇടമലക്കുടിയിലെ പണിതീരാതെ കിടക്കുന്ന വീടുകള്. തറകെട്ടിയതും ഭിത്തി കെട്ടിയതുമായ നിവധി വീടുകളാണ് ഇങ്ങനെ നിർമാണം പൂര്‍ത്തിയാകാതെ കിടക്കുന്നത്.\nഭാവന നിർമാണം പദ്ധതിയിൽ ആദ്യ ഘട്ട പണം വാങ്ങിയ കോണ്‍ട്രാക്ടര്, നിര്‍മാണം പാതിവഴിയില് ഉപേക്ഷിച്ച് പോയതാണെന്നും ആരോപണമുണ്ട്. നിലവിലുള്ള കുടിലുകള് എല്ലാം തന്നെ ചോര്‍ന്നൊലിയ്ക്കുന്ന അവസ്ഥയിലാണ്. മണ്ണും കാട്ടുകമ്പുകളും ഉപയോഗിച്ച് നിര്‍മിച്ചിരിക്കുന്ന വീടുകള് അടുത്ത ഒരു മഴക്കാലത്തെ കൂടി അതിജീവിക്കാന് കഴിയാത്ത അവസ്ഥയിലാണ്. അതുകൊണ്ട് മഴക്കാലത്തിന് മുമ്പ് വീടുകളുടെ നിര്‍മാണം പൂര്‍ത്തിയാക്കി നല്‍കണമെന്നാണ് കുടിനിവാസികളുടെ ആവശ്യം.


സമരക്കാർ വൈറസ് വ്യാപനം എളുപ്പമാക്കുന്നു; സമരങ്ങൾ തടഞ്ഞ 101 പൊലീസുകാർക്ക് കോവിഡെന്ന് മുഖ്യമന്ത്രി\nCm Pinarayi Vijayan On Protest And Covid Spread In Polce Men\n'സമരക്കാർ വൈറസ് വ്യാപനം എളുപ്പമാക്കുന്നു; സമരങ്ങൾ തടഞ്ഞ 101 പൊലീസുകാർക്ക് കോവിഡ്'\nമനുഷ്യ ജീവനുകളേക്കാൾ വിലപ്പെട്ടതായി മറ്റൊന്നുമില്ലായെന്ന് എല്ലാവരും തിരിച്ചറിയണമെന്നും മുഖ്യമന്ത്രി\nSeptember 23, 2020 12:42:00 am\nസംസ്ഥാനത്ത് തിരുവനന്തപുരം അടക്കമുള്ള ജില്ലകളിൽ നടക്കുന്ന സമരങ്ങൾ വൈറസ് വ്യാപനത്തെ എളുപ്പമാക്കാൻ സഹായിക്കുന്നുവെന്ന് മുഖ്യമന്ത്രി പിണറായി വിജയൻ. സമരങ്ങൾ തടഞ്ഞ 101 പൊലീസുകാർക്ക് കോവിഡ് ബാധിച്ചതായും അദ്ദേഹം പറഞ്ഞു.\nതിരുവനന്തപുരം ജില്ലയിലാണ് കോവിഡ് വ്യാപനം രൂക്ഷമായിട്ടുള്ളത്. ഈ സാഹചര്യത്തിൽ തിരുവനന്തപുരത്ത് ആൾക്കൂട്ടം ഉണ്ടാക്കികൊണ്ടുള്ള സമരങ്ങളും. നിരന്തരം ഈ പ്രശ്നം ചൂണ്ടികാണിച്ചിട്ടും സമരം നടത്തുന്നവർ ഗൗരവകരമായ പരിഗണിക്കുന്നില്ലെന്ന് മുഖ്യമന്ത്രി പറഞ്ഞു.\nകോവിഡിനൊപ്പം ജിവിക്കേണ്ട ഈ ഘട്ടത്തിൽ മുമ്പുണ്ടായിരുന്ന ജീവിതത്തെ നാം അടിമുടി മാറ്റിയിട്ടുണ്ട്. യോഗങ്ങൾ, വിദ്യാഭ്യാസം, വിവാഹം, കടകളുടെ പ്രവർത്തനം ഇങ്ങനെ എല്ലാ കാര്യങ്ങളും കോവിഡ് വ്യാപനം പിടിച്ചു നിർത്താൻ സഹായകമായ രീതിയിലാണ്. ജനങ്ങളുടെ ജീവൻ രക്ഷിക്കാൻ വേണ്ടി നടത്തുന്ന നിയന്ത്രണങ്ങളെല്ലാം മറികടന്നാണ് പ്രതിപക്ഷ സംഘടനകൾ സമരങ്ങളെന്ന പേരിൽ ആൾക്കൂട്ടം സൃഷ്ടിച്ച് കോവിഡ് പ്രതിരോധത്തെ തകിടം മറിക്കുന്നതെന്ന് അദ്ദേഹം ആരോപിച്ചു.\nRead More: കോവിഡ് നിയന്ത്രണങ്ങളിൽ ഇളവുകൾ: സർക്കാർ ഓഫീസുകളിൽ 100 ശതമാനം ഹാജർ, ക്വാറന്റൈൻ ചട്ടത്തിൽ മാറ്റം\nഇതിന്റെ ഫലമായി സമരങ്ങൾ നേരിടുന്ന ഉദ്യോഗസ്ഥരും പൊലീസുകാരും കോവിഡ് ബാധിതരാകുന്നത് നിർഭാഗ്യകരമാണ്. കഴിഞ്ഞ ദിവസങ്ങളിൽ സംസ്ഥാനത്തിന്റെ വിവിധ ഭാഗങ്ങളിൽ നടന്ന സമരങ്ങൾ തടയാൻ നിയുക്തരായ 101 പൊലീസുകാർക്കാണ് കോവിഡ് സ്ഥിരീകരിച്ചത്. ഇതിൽ ഒരു ഡിവൈഎസ്‌പി, ഒരു ഇൻസ്‌പെക്ടർ, 12 സബ് ഇൻസ്‌പെക്ടർമാർ, 71 സിവിൽ പൊലീസ് ഉദ്യോഗസ്ഥർ, 8 സീനിയർ സിവിൽ പൊലീസ് ഉദ്യോഗസ്ഥർ എന്നിവർക്കാണ് കോവിഡ് സ്ഥിരീകരിച്ചത്. 164 പ്രൈമറി കോൺഡാക്ടാണുള്ളത്. 171 പേരാണ് നിരീക്ഷണത്തിൽ.\nസഹപ്രവർത്തകർക്ക് അസുഃഖം ബാധിക്കുന്നതിനാൽ നിരവധി പൊലീസുകാർ ക്വാറന്റൈനിലാകുന്നു. കോവിഡ് പ്രതിരോധത്തിൽ ഇത് വെല്ലുവിളിയാണ്. കോവിഡ് പ്രൊട്ടോകോൾ പാലിക്കാതെയാണ് സമരങ്ങൾ. എല്ലാ രാഷ്ട്രീയ പാർട്ടികളും ഉത്തരവാദിത്വത്തതോടെ പെരുമാറണമെന്ന് അദ്ദേഹം അഭ്യർത്ഥിച്ചു.\nRead More: പാലാരിവട്ടം പാലം പൊളിച്ചുപണിയാം; സംസ്ഥാന സർക്കാരിനു സുപ്രീം കോടതിയുടെ അനുമതി\nകോവിഡ് വ്യാപനം തടയുന്നതിന് അക്ഷീണം പരിശ്രമിക്കുന്ന സേനയാണ് പൊലീസ്. അതിന് പ്രത്യുപകാരമായി അവർക്കിടയിൽ രോഗം പടർത്തുകയാണോ വേണ്ടതെന്ന് എല്ലാവരും ചിന്തിക്കണം. അവരും മനുഷ്യരാണ്. മനുഷ്യ ജീവനുകളേക്കാൾ വിലപ്പെട്ടതായി മറ്റൊന്നുമില്ലായെന്ന് എല്ലാവരും തിരിച്ചറിയണം. ജനാധിപത്യ സമൂഹത്തിൽ പ്രതിഷേധിക്കാനുള്ള അവകാശം നിഷേധിക്കാനുകില്ല. എന്നാൽ പ്രതിഷേധിക്കുന്നവർ അത് സമൂഹത്തെ ഒന്നടങ്കം അപകടപ്പെടുത്തികൊണ്ട് ചെയ്യുന്നതിൽ നിന്ന് പിന്മാറണമെന്നും മുഖ്യമന്ത്രി പറഞ്ഞു.\nഅക്രമസമരം നടത്തിയാലെ മാധ്യമശ്രദ്ധ ലഭിക്കുവെന്നുള്ള ചിന്ത മാറിയാൽ ഈ പ്രശ്നത്തിന് പരിഹാരമാകുവെന്നും അദ്ദേഹം പറഞ്ഞു. ആത്മപരിശോധനയ്ക്ക് തയ്യാറാകണം. നമ്മുടെ സഹോദരങ്ങളെ മഹാമാരിക്ക് വിട്ടുകൊടുക്കില്ലെന്ന് തീരുമാനിക്കുകയും അതിന് ആവശ്യമായ ജാഗ്രത സ്വീകരിക്കുകയും വേണമെന്നും മുഖ്യമന്ത്രി പറഞ്ഞു.


വെബ് സീരിസിലെ കഥാപാത്ര വിവാദം: സാമന്ത മാപ്പ് പറയണമെന്ന് തമിഴ് സിനിമാ പ്രവർത്തകർ | CinemaTalkies\nകുറച്ച് ദിവസങ്ങളായി വിവാങ്ങളുടെ നടുവിൽ ആണ് നടി സാമന്ത. താരം ആദ്യമായി അഭിനയിച്ച വെബ് സീരിസുമായി ബന്ധപ്പെട്ട് പ്രശനമാണ് ഇപ്പോൾ താരത്തെ വലക്കുന്നത്. ജൂൺ നാല് മുതൽ ആമസോൺ പ്രൈമിൽ സ്ട്രീം ചെയ്യാനൊരുങ്ങുന്ന ദ ഫാമിലി മാൻ -2 എന്ന വെബ് സീരീസിൻറെ ഉള്ളടക്കത്തിനെതിരെ പ്രതിഷേധം.\nഈ വെബ് സീരീസിൽ ഒരു തമിഴ് സംഘടനയെ തീവ്രവാദി സംഘമായി അവതരിപ്പിച്ചിരിക്കുന്നുവെന്നാണ് തമിഴ് സിനിമാ പ്രവർത്തകരുൾപ്പെടെയുള്ളവർ വാദിക്കുന്നത്. തമിഴ് സംവിധായകനും രാഷ്ട്രീയ പ്രവർത്തകനുമായ സീമാൻ ഉൾപ്പെടെയുള്ളവർ ഇതിനെതിരെ രംഗത്തുണ്ട്.\nസാമന്ത ഈ വെബ്‌സീരീസിൽ ആത്മഹത്യാ ബോംബ് സ്ക്വാഡിലെ അംഗമായ രാജി എന്ന കഥാപാത്രത്തെയാണ് അവതരിപ്പിക്കുന്നത്. അതേസമയം വെബ് സീരീസ് സംപ്രേഷണം ചെയ്യാനുള്ള നീക്കങ്ങളുമായി മുന്നോട്ട് പോകുകയാണ് ആമസോൺ പ്രൈം\nസന്ദീപ് ഓര് പിങ്കി ഫറാർ ആമസോൺ പ്രൈമിൽ റിലീസ് ചെയ്തു


covid dog അമേരിക്കയിൽ ആദ്യമായി കൊവിഡ് സ്ഥിരീകരിച്ച നായ ചത്തു. ജർമൻ ഷെപ്പേർഡ് ഇനത്തിൽപ്പെട്ട ഏഴ് വയസ് പ്രായമുള്ള ബഡ്ഡി എന്ന നായയാണ് ജൂലൈ 11ന് ചത്തതെന്ന് നാഷണൽ ജിയോഗ്രഫിക്ക് റിപ്പോർട്ട് ചെയ്തു.covid dog ബഡ്ഡിയുടെ ഉടമ റോബേർട്ട് മവോനിക്ക് കൊവിഡ് സ്ഥിരീകരിച്ചിരുന്നു. കൊവിഡ് ബാധിച്ച മനുഷ്യർക്ക് സമാനമായ ലക്ഷണങ്ങൾ ബഡ്ഡി പ്രകടിപ്പിച്ചിരുന്നു. ഏപ്രിൽ മാസമാണ് കൊവിഡ് ബാധയുണ്ടായതായി സംശയിക്കുന്നത്. ശ്വാസ തടസം ഉൾപ്പെടെ പ്രകടിപ്പിച്ചിരുന്നെങ്കിലും ഉടമ കാര്യമാക്കിയില്ല. തുടർന്ന് ജൂലൈ 11 ന് ബഡ്ഡി രക്തം More


ശ്രീ ചിത്രജാലകം: December 2013\nമലയാളം കലണ്ടര് 2014\nഅങ്ങനെ ഒരു മലയാളം കലണ്ടര് വേണമെന്നുള്ളവര്‍ക്ക് ഇതാ ഒരു പുതുവത്സര സമ്മാനം... 2014 ലെ മലയാളം കലണ്ടര് (ദീപിക കലണ്ടര്).\nഇനി ആര്‍ക്കെങ്കിലും കലണ്ടര് നോക്കാതെ തന്നെ ഒരു 2014 ലെഏതെങ്കിലും ഒരു മാസത്തെ ഒരു തീയതി അറിയണമെന്നുണ്ടോ?\nഅതിനും വഴിയുണ്ട്. 255136140250 എന്ന അക്കങ്ങള് മാത്രം ഓര്‍മ്മയില് വച്ചാല് മതി. അതു മാത്രമുപയോഗിച്ച് എങ്ങനെ ഒരു വര്‍ഷത്തെ കലണ്ടര് മുഴുവനായി ഓര്‍ത്തു വയ്ക്കാമെന്ന് ഇവിടെ വിശദമായി പറഞ്ഞിട്ടുണ്ട്.\nPosted by ശ്രീ at 2:32 AM7comments


ട്രൂകോളറിന്റെ പ്രതിദിന ഉപയോഗം 15 കോടി\n|15 Dec 2019 9:30 AM GMT\nഓരോ ദിവസവും ട്രൂകോളര് ഉപയോഗിക്കുന്നവരുടെ എണ്ണം 15 കോടി. ഇരുപത്തിയൊന്നായിരം കോടി കോളുകളാണ് ട്രൂകോളര് വഴി ഈ വര്‍ഷം ചെയ്തതെന്നും സ്റ്റോക്‌ഹോം ആസ്ഥാനമായുള്ള കമ്പനിയുടെ കണക്കില് പറയുന്നു.\nട്രൂകോളര് വഴി 340 കോടി എസ്എംഎസുകള് ഈ വര്‍ഷം അയച്ചിട്ടുണ്ട്. 74,000,000,000 കോളുകള് ട്രൂകോളര് വച്ച് തിരിച്ചറിഞ്ഞിട്ടുണ്ട്. 2019 ജനുവരി 1 മുതല് ഒക്ടോബര് 31 വരെയുള്ള കണക്ക് വച്ചാണ് ട്രൂകോളര് ഈ റിപ്പോര്‍ട്ട് പുറത്തുവിട്ടത്.\nലോകത്ത് ഇന്ന് ഉപയോഗിക്കുന്ന ഏറ്റവും വലിയ കോളര് ഐഡി ആപ്പാണ് ട്രൂകോളര്. ഒരു വെറും കോളര് ഐഡി ആപ്പ് എന്നതിനപ്പുറം ഇപ്പോള് പേമെന്റ്, വീഡിയോ കോളിംഗ് സംവിധാനം വരെ ട്രൂകോളറില് നിന്നും ലഭിക്കും. തങ്ങളുടെ ആപ്പ് ഉപയോക്താക്കളുടെ വിവരങ്ങള് വച്ചാണ് 2019ലെ ലോകത്തിന്റെ ഫോണ്‍വിളി സംബന്ധിച്ച കൗതുകരമായ കാര്യങ്ങള് ട്രൂകോളര് വെളിപ്പെടുത്തിയത്.\n2019 ല് ട്രൂകോളര് വഴി 19 കോടി നമ്പറുകളെ സ്പാം ( അപരിചിത/ അനാവശ്യ) നമ്പറുകളായി കണ്ടെത്തിയിട്ടുണ്ട്. ഇങ്ങനെ കോളുകള് ബ്ലോക്ക് ചെയ്യുന്നതിലൂടെ ഉപയോക്താക്കളെ സ്പാം കോളുകളില് നിന്നും വലിയ രീതിയില് സുരക്ഷിതരാക്കുവാന് ട്രൂകോളറിന് സാധിച്ചുവെന്നാണ് കമ്പനിയുടെ അവകാശവാദം. ഒപ്പം ഈ നമ്പറുകളില് നിന്നുള്ള 260 കോടി കോളുകള് ട്രൂകോളര് 2019 ല് ബ്ലോക്ക് ചെയ്തിട്ടുണ്ട്. ട്രൂകോളര് 86 കോടി സ്പാം എസ്എംഎസുകളില് നിന്നും തങ്ങളുടെ ഉപയോക്താക്കളെ സംരക്ഷിച്ചുവെന്നും അവകാശപ്പെടുന്നു.\nബ്രസീലിലാണ് ഏറ്റവും കൂടുതല് സ്പാം കോള് വരുന്നത്. ഇവിടെ ഒരു ഫോണ് ഉപയോക്താവിന് മാസം ശരാശരി 45 സ്പാം കോളുകള് ലഭിക്കുന്നു. ഇത് 2018ല് 37 കോള് ആയിരുന്നു. പെറുവാണ് സ്പാംകോളുകളുടെ കാര്യത്തില് രണ്ടാമത്. മൂന്നാമത് ഇന്തോനേഷ്യയാണ്. നാലാമത് മെക്‌സിക്കോ. അഞ്ചാം സ്ഥാനത്ത് ഇന്ത്യയാണ്. ഇന്ത്യയിലെ ഒരു ഫോണ് ഉപയോക്താവിന് മാസം 25.6 സ്പാം കോളുകള് ലഭിക്കുന്നു.ഇതില് അധികവും ടെലികോം കമ്പനികളില് നിന്നുതന്നെ. 2018ല് ഇത് 22.3 കോള് ആയിരുന്നു. അതായത് വര്‍ഷം കൂടുന്നതിന് അനുസരിച്ച് സ്പാം കോളുകള് വര്‍ദ്ധിക്കുകയാണ്. ലിസ്റ്റ് പ്രകാരം തന്നെ സ്പാം കോളുകള് കൂടുതല് വികസ്വര രാജ്യങ്ങളിലാണ് സംഭവിക്കുന്നത്.\nbusiness news Truecaller


"രാം ലല്ലയുടെ ഭൂമി എന്ന് എന്ത് അടിസ്ഥാനത്തിലാണ് പറയുന്നത്?"; അയോധ്യ വിധിക്കെതിരെ രൂക്ഷ വിമര്‍ശനവുമായി സുപ്രീം കോടതി മുന് ജഡ്ജി | DoolNews\n"രാം ലല്ലയുടെ ഭൂമി എന്ന് എന്ത് അടിസ്ഥാനത്തിലാണ് പറയുന്നത്?"; അയോധ്യ വിധിക്കെതിരെ രൂക്ഷ വിമര്‍ശനവുമായി സുപ്രീം കോടതി മുന് ജഡ്ജി\nSunday, 10th November 2019, 8:33 am\nന്യൂദല്‍ഹി: അയോധ്യ വിധി തന്നെ അസ്വസ്ഥനാക്കുന്നുവെന്ന് സുപ്രീം കോടതി മുന് ജഡ്ജി അശോക് കുമാര് ഗാംഗുലി. ബാബറി മസ്ജിദില് പ്രാര്‍ത്ഥന നടന്നിരുന്നതായി സുപ്രീം കോടതി അംഗീകരിക്കുന്നുണ്ടെങ്കില് അതിനെ പള്ളിയായി പരിഗണിക്കണമെന്നും അശോക് കുമാര് പറഞ്ഞു.\n2022ല് സുപ്രീം കോടതി വിധിയെ ചോദ്യം ചെയ്താല് എന്ത് ചെയ്യും. ഭരണഘടനാപരമായ ധാര്‍മികതയ്ക്ക് അപ്പോള് എന്ത് സംഭവിക്കുമെന്നും അശോക് കുമാര് ചോദിച്ചു.\n500 വര്‍ഷത്തിലധികമായി നിന്നിരുന്ന പള്ളിയുമായി ബന്ധപ്പെട്ട തര്‍ക്കം എങ്ങനെയാണ് പരിഗണിക്കുകയെന്നും അദ്ദേഹം ആരാഞ്ഞു.\nപള്ളിക്കടിയില് ഒരു നിര്‍മിതിയുടെ അവശിഷ്ടങ്ങള് ഉണ്ടെന്നല്ലാതെ അത് ക്ഷേത്രത്തിന്റെ ആണെന്ന് പറഞ്ഞിട്ടില്ല. ക്ഷേത്രം തകര്‍ത്ത് നിര്‍മിച്ചതാണ് പള്ളി പണിതതെന്നതിനും തെളിവുകള് ഒന്നും ഇല്ല.\nപിന്നെ എന്ത് പുരാവസ്തു തെളിവിന്റെ അടിസ്ഥാനത്തിലാണ് 500 വര്‍ഷത്തിന് ശേഷം ഇത്തരമൊരു കേസില് തീരുമാനമെടുത്തതെന്നും മുന് ജഡ്ജി വിമര്‍ശിച്ചു.\nമതവിശ്യാസ സ്വാതന്ത്ര്യവും അത് പ്രചരിപ്പിക്കാനുള്ള സ്വാതന്ത്ര്യവും സൂപ്രീം കോടതി നല്‍കുന്നുണ്ട്. ഈ മൗലികാവകാശം എനിക്കുണ്ടെങ്കില് അപ്പോള് ആരാധനാലയം സംരക്ഷിക്കാനുള്ള അവകാശവും എനിക്കുണ്ട്.\nപള്ളി തകര്‍ക്കപ്പെട്ട ദിവസം ആ അവകാശവും തകര്‍ക്കപ്പെടുകയായിരുന്നെന്നും അശോക് കുമാര് പറഞ്ഞു.\nബാബറി മസ്ജിദ് തകര്‍ത്തതുമായി ബന്ധപ്പെട്ട സുപ്രീം കോടതിയുടെ മുന് വിധിയില് പറയുന്നത് 500 വര്‍ഷത്തിലധികം പഴക്കമുള്ള ആരാധനാലയം തകര്‍ത്തിട്ടുണ്ട് എന്നാണെന്നും ഹിന്ദുസ്ഥാന് ടൈംസിനോട് അദ്ദേഹം പറഞ്ഞു.\nതര്‍ക്കഭൂമി ഉപാധികളോടെ ഹിന്ദുക്കള്‍ക്ക് വിട്ടു നല്‍കണമെന്നും മുസ്ലീങ്ങള്‍ക്ക് ആരാധനയ്ക്ക് പകരം ഭൂമി നല്‍കുമെന്നും കോടതി പറയുകയായിരുന്നു. ഭൂമി കൈകാര്യം ചെയ്യാനായി പ്രത്യേക ട്രസ്റ്റ് മൂന്നു മാസത്തിനുള്ളില്\nഅയോധ്യാവിധി; റിവ്യു ഹരജി നല്‍കില്ലെന്ന് സുന്നി വഖഫ് ബോര്‍ഡ്\nഎല്ലാവരുടേയും വിശ്വാസവും ആരാധനയും അംഗീകരിക്കണമെന്നും കോടതിക്ക് തുല്യത കാണിക്കേണ്ടതുണ്ടെന്നും വിധിന്യായത്തിനിടെ ബെഞ്ച് വ്യക്തമാക്കിയിരുന്നു.


Sreebala K Menon-Dileep Movie Titled 'Love 24x7' - Malayalam Filmibeat\n| Updated: Tuesday, March 24, 2015, 9:23 [IST]\nകൊച്ചി: സത്യന് അന്തിക്കാടിന്റെ സഹസംവിധായികയായിരുന്ന ശ്രീബാല കെ മേനോന് ആദ്യമായി സംവിധാനം ചെയ്യുന്ന ചിത്രത്തിന് ലവ് 24x7 എന്ന് പേരിട്ടു. ദിലീപ് നായകനാകുന്ന ചിത്രത്തില് പുതുമുഖം നിഖില വിമല് ആണ് നായിക. ന്യൂസ് ചാനലുകളുടെ പശ്ചാത്തലത്തില് ഒരുക്കുന്ന പ്രണയകഥയാണ് ലവ് 24x7. ദിലീപും നായികയും ചിത്രത്തില് മാധ്യമപ്രവര്‍ത്തകരുടെ വേഷത്തിലെത്തുന്നു.\nശശികുമാര്, സുഹാസിനി, ലെന, ശങ്കര് രാമകൃഷ്ണന് തുടങ്ങിയവര് സിനിമയില് പ്രധാന വേഷത്തില് അഭിനയിക്കും. തിരുവനന്തപുരവും കൊച്ചിയും പശ്ചാത്തലമാകുന്ന സിനിമയുടെ ചിത്രീകരണം പുരോഗമിക്കുകയാണ്. ഈ വര്‍ഷം അവസാനത്തോടെ സിനിമ തീയേറ്ററുകളിലെത്തുന്നാണ് പ്രതീക്ഷിക്കുന്നത്.\nശ്രീബാല തിരക്കഥ തയ്യാറാക്കുന്ന സിനിമയ്ക്ക് റഫീഖ് അഹമ്മദ് പാട്ടുകളെഴുതുന്നു. ബിജിപാല് ആണ് സംഗീതം. എഡിറ്റിങ് മഹേഷ് നാരായണന്, സമീര് ഹക്ക് ആണ് ക്യാമറ കൈകാര്യം ചെയ്യുന്നത്. ഇഫോര് എന്റര്‍ടെയ്ന്‍മെന്റിന്റെ ബാനറില് മുകേഷ് ആര് മേത്തയും ദിലീപിന്റെ നിര്‍മാണ കമ്പനിയായ ഗ്രാന്‍ഡ് പ്രൊഡക്ഷന്‍സും ചേര്‍ന്നാണ് സിനിമ നിര്‍മിക്കുന്നത്.\nസത്യന് അന്തിക്കാടിന്റെ ഒപ്പം പ്രവര്‍ത്തിപരിചയമുള്ള ശ്രീബാല ആദ്യ ചിത്രത്തിലൂടെതന്നെ സംവിധായികയെന്ന രീതിയില് പേരെടുക്കുമെന്നാണ് കരുതപ്പെടുന്നത്. ഇന്നത്തെ ചിന്താവിഷയം, വിനോദയാത്ര, രസതന്ത്രം തുടങ്ങിയ ചിത്രങ്ങളില് സഹസംവിധായികയായിരുന്ന ശ്രീബാല ഭാഗ്യദേവത, ഒരു ഇന്ത്യന് പ്രണയകഥ എന്നീ ചിത്രങ്ങളില് അസോസിയേറ്റായും പ്രവര്‍ത്തിച്ചു. ശ്രദ്ധേയമായ ഡോക്യുമെന്ററികളും സംവിധാനം ചെയ്തിട്ടുണ്ട്.\nRead more about: sreebala k menon dileep movie love 24x7 ശ്രീബാല കെ മേനോന് സംവിധാനം സിനിമ ദീലീപ്\nSreebala K Menon-Dileep Movie Titled 'Love 24x7'


cm against opposition on life mission project 'ഒരു ദിവസത്തെ വാർത്ത കണ്ട് വിധി കൽപിക്കുന്നവരല്ല ജനങ്ങൾ': ലൈഫ് മിഷൻ പദ്ധതിയിൽ പ്രതിപക്ഷത്തിനെതിരെ മുഖ്യമന്ത്രി\n‘ഒരു ദിവസത്തെ വാർത്ത കണ്ട് വിധി കൽപിക്കുന്നവരല്ല ജനങ്ങൾ’: ലൈഫ് മിഷൻ പദ്ധതിയിൽ പ്രതിപക്ഷത്തിനെതിരെ മുഖ്യമന്ത്രി\nലൈഫ് മിഷൻ പദ്ധതിയിൽ പ്രതിപക്ഷത്തിനെതിരെ രൂക്ഷ വിമർശനവുമായി മുഖ്യമന്ത്രി. നാടിന് ഗുണം ഉണ്ടാകുന്നത് ഇല്ലാതാക്കാനുള്ള ശ്രമമാണ് നടത്തുന്നത്. ലൈഫ് മിഷൻ പദ്ധതിയിൽ ഉൾപ്പെടുത്തി രണ്ടേകാൽ ലക്ഷം വീടുകളാണ് സർക്കാർ പൂർത്തിയാക്കി നൽകിയത്. ആ നേട്ടങ്ങളെ കരിവാരി തേച്ച് കാട്ടാനുള്ള ശ്രമമാണ് പ്രതിപക്ഷത്തിന്റെ ഭാഗത്ത് നിന്ന് ഉണ്ടാകുന്നതെന്നും മുഖ്യമന്ത്രി കുറ്റപ്പെടുത്തി. പത്തനംതിട്ട കോന്നിയിലെ മെഡിക്കൽ കോളജ് ഉദ്ഘാടനം ചെയ്ത് സംസാരിക്കുകയായിരുന്നു മുഖ്യമന്ത്രി.\nഒരു ദിവസത്തെ വാർത്ത കണ്ട് വിധി കൽപിക്കുന്നവരല്ല ജനങ്ങൾ. അവർക്ക് ജീവിതാനുഭവങ്ങളും നാടിന്റെ അനുഭവവുമുണ്ട്. സർക്കാർ എങ്ങനെയാണ് കാര്യങ്ങൾ നിർവഹിക്കുന്നതെന്ന് കാണുന്നുണ്ട്. തെറ്റായ കാര്യങ്ങൾ സൃഷ്ടിക്കാനുള്ള ശ്രമമാണ് നടക്കുന്നത്. ശരിയായ കാര്യങ്ങൾ നാടിന് മുന്നിൽ അവതരിപ്പിക്കാൻ സമ്മതിക്കില്ലെന്ന മാനസിക അവസ്ഥയുള്ള ചിലരുണ്ട്. അത്തരക്കാരാണ് വിവാദം ഉണ്ടാക്കുന്നതെന്ന് മന്ത്രി പറഞ്ഞു.\nനേട്ടങ്ങളെ കരിവാരിത്തേക്കാൻ ബോധപൂർവ്വം ശ്രമങ്ങൾ നടക്കുകയാണ്. ഇത് നെറികേടിന്റെ ഭാഗമാണ്. കോന്നി മെഡിക്കൽ കോളജ് ഉദ്ഘാടന ചടങ്ങ് ബഹിഷ്‌കരിച്ച യുഡിഎഫിനെയും മുഖ്യമന്ത്രി കുറ്റപ്പെടുത്തി. നാലര വർഷം കൊണ്ട് കേരളത്തിലെ ആരോഗ്യ മേഖലയ്ക്ക് വലിയ വളർച്ച ഉണ്ടായി. ആശുപത്രികളെല്ലാം മെച്ചപ്പെട്ടെന്നും മുഖ്യമന്ത്രി പറഞ്ഞു. കിഫ്ബി ഫണ്ട് ഉപയോഗിച്ച് മെഡിക്കൽ കേളജിന്റെ രണ്ടാം ഘട്ട പ്രവർത്തനം ഉടൻ ആരംഭിക്കുമെന്നും മുഖ്യമന്ത്രി കൂട്ടിച്ചേർത്തു.\nStory Highlights – Pinarayi vijayan, Life mission project\nRead more on: Life mission | pinarayi vijayan


'ഈ മരണം നമുക്ക് നല്‍കുന്ന ഒരു പാഠമുണ്ട്' അഷ്റഫ് താമരശ്ശേരിയുടെ കണ്ണീർ കുറിപ്പ് | Madhyamam\nHomechevron_rightGulfchevron_rightU.A.Echevron_rightഈ മരണം നമുക്ക്...\ndate_range 19 Jan 2021 5:37 PM GMT\n'ഈ മരണം നമുക്ക് നല്‍കുന്ന ഒരു പാഠമുണ്ട്' അഷ്റഫ് താമരശ്ശേരിയുടെ കണ്ണീർ കുറിപ്പ്\nരാജ്യത്തിനകത്തും പുറത്തുമുള്ള മലയാളികളെ ഒരുേപാലെ വേദനിപ്പിച്ച വാർത്തയായിരുന്നു തൃശൂര് കയ്പമംഗലം സ്വദേശി ഷാന്‍ലിയുടെ ഭാര്യ ലിജിയുടെ ആകസ്മിക മരണം. ഡോക്ടറെ കാണിക്കുവാന് ശനിയാഴ്ച അജ്മാനിലെ സ്വകാര്യ ആശുപത്രിയില് വന്നതായിരുന്നു ഷാന്‍ലിയും ഭാര്യ ലിജിയും. കാര് പാര്‍ക്ക് ചെയ്യുവാന് ഭര്‍ത്താവിനെ സഹായിക്കുന്നതിനിടെ, അദ്ദേഹം ഓടിച്ച കാർ നിയന്ത്രണം വിട്ട് ഇടിച്ച് സംഭവസ്ഥലത്ത് വെച്ച് തന്നെ ലിജി മരണമടയുകയായിരുന്നു. ഇവരുടെ മൃതദേഹം നാട്ടിലേക്കെത്തിക്കുവാൻ ആവശ്യമായ നടപടിക്രമങ്ങൾക്ക് നേതൃത്വം നൽകിയ സാമൂഹിക പ്രവർത്തകൻ അഷ്റഫ് താമരശ്ശേരി ഫേസ്ബുക്കിൽ കുറിച്ച വാക്കുകൾ വായനക്കാരുടെ ഉള്ളുലക്കുന്നതാണ്. ഒപ്പം വാഹനം ഓടിക്കുേമ്പാഴും പാർക്ക് ചെയ്യുേമ്പാഴും നാം പുലർത്തേണ്ട ജാഗ്രതയെ കുറിച്ച് ഓർമിപ്പിക്കുന്നതുമായിരുന്നു ആ കുറിപ്പ്.\nഅഷ്റഫ് താമരശ്ശേരിയുടെ ഫേസ്ബുക് പോസ്റ്റിന്‍റെ പൂർണ രൂപം:\nഇന്നലെ രണ്ട് മൃതദേഹങ്ങളാണ് നാട്ടിലേക്ക് അയച്ചത്. അതില് ഒരാളുടെ മരണം കഴിഞ്ഞ ദിവസങ്ങളില് വാര്‍ത്ത പ്രാധാന്യം നിറഞ്ഞതായിരുന്നു. ഭര്‍ത്താവിന് കാര് പാര്‍ക്ക് ചെയ്യുവാന് പുറകില് നിന്ന് സഹായിച്ച ഭാര്യ ലിജിയെ നിയന്ത്രണം വിട്ട കാര് ഇടിച്ച് സംഭവസ്ഥലത്ത് വെച്ച് തന്നെ ലിജി മരണമടഞ്ഞു.\nമാതൃകാ ദമ്പതികളായിരുന്നു തൃശൂര് കയ്പമംഗലം സ്വദേശി ഷാന്‍ലിയും ഭാര്യ ലിജിയും. ഇവര്‍ക്ക് രണ്ട് മക്കളാണ്. മൂത്തമകന് പ്രണവ് എന്‍ജീനീയറിംഗിന് ത്യശൂരില് പഠിക്കുന്നു. മകള് പവിത്ര ഉമ്മുല് ഖുവെെനില് പഠിക്കുകയാണ്.\nശാരീരിക അസ്വസ്തകള് കാരണം ഷാന്‍ലിയെ സ്ഥിരമായി കാണിക്കുന്ന ഡോക്ടറെ കാണിക്കുവാന് ശനിയാഴ്ച അജ്മാനിലെ സ്വകാര്യ ആശുപത്രിയില് വന്നതായിരുന്നു ഇരുവരും. വിധി ലിജിയുടെ ജീവന് അപഹരിക്കുകയാണുണ്ടായത്.\nആശുപത്രിയുടെ പാര്‍ക്കിംഗ് വരെ ലിജിയായിരുന്നു ഡ്രൈവ് ചെയ്ത് വന്നത്. പാർക്ക് ചെയ്യുവാന് ബുദ്ധിമുട്ടായപ്പോള് ഷാനിലി കാര് എടുക്കുകയായിരുന്നു. കാർ പാർക്ക് ചെയ്യവേ ബ്രേക്കിന് പകരം അബദ്ധത്തിൽ ആക്സിലറേറ്ററിൽ ചവിട്ടി നിയന്ത്രണം വിട്ടതാണ് അപകടം സംഭവിക്കുവാന് കാരണം.\n30 വർഷത്തിലധികമായി ഉമ്മുല് ഖുവൈനിലെ ടെറാക്കോ കമ്പനിയിൽ അക്കൗണ്ടന്റായി ജോലിചെയ്യുകയാണ് ഷാൻലി. 23 വർഷമായി ലിജിയും ഉമ്മുൽ ഖുവൈനിലുണ്ട്.\nഈ മരണം നമുക്ക് നല്‍കുന്ന ഒരു പാഠമുണ്ട്. കാര് പാര്‍ക്ക് ചെയ്യുന്ന സമയത്ത് പുറകില് നിന്നോ, മുന്നില് നിന്നോ സഹായിക്കുന്ന കുടുംബങ്ങളെ ഞാന് പലപ്പോഴും കാണാറുണ്ട്. മാളുകളിലും മറ്റും പുറകില് നിന്ന് വഴി കാണിച്ച് കൊടുക്കുന്ന മക്കളെയും കാണാറുണ്ട്.\nഒരിക്കലും ഇത്തരം പ്രവൃത്തികള് ഇവിടെ അനുവദിനീയമല്ല. ഒരു നിമിഷത്തെ അശ്രദ്ധ കാരണം നമുക്ക് നഷ്ടപ്പെടുന്നത് നമ്മുക്ക് ഏറ്റവും വേണ്ടപ്പെട്ടവരെയാണ്. അപകടങ്ങള് സംഭവിക്കാതെ നോക്കുക. ഇവിടെത്തെ നിയമങ്ങള് പൂര്‍ണ്ണമായും പാലിക്കുക.\nഇവിടെ സംഭവിച്ചത് നോക്കുക, തങ്ങളുടെ എസ്‌യുവി പാർക്ക് ചെയ്യുവാൻ ലിജി പിന്നില് നിന്ന് ഭർത്താവിനെ സഹായിക്കുകയായിരുന്നു. പെട്ടെന്ന് ബ്രെയ്ക്കിന് പകരം ഭർത്താവ് ആക്സിലേറ്റർ ചവിട്ടിയതിനാൽ എസ്‌യുവി പെട്ടെന്ന് പിന്നിലോട്ട് കുതിക്കുകയും ലിജി വാഹനത്തിനും ചുമരിനുമിടയിൽപ്പെട്ട് ഞെരിഞ്ഞമരുകയുമായിരുന്നു. സംഭവ സ്ഥലത്ത് വെച്ച് മരണം സംഭവിക്കുകയും ചെയ്തു.\nനമ്മുടെ ചെറിയ ചെറിയ അശ്രദ്ധകള് വലിയ ദുരന്തങ്ങള്‍ക്ക് കാരണമാകുന്നു. ദൈവം തമ്പുരാന് എല്ലാ മനുഷ്യരെയും പെട്ടെന്നുളള അപകടമരണങ്ങളില് നിന്നും കാത്ത് രക്ഷിക്കട്ടെ.\nഈ കുടുംബത്തിനുണ്ടായ നഷ്ടത്തെ എന്ത് പറഞ്ഞാണ് ആശ്വസിപ്പിക്കേണ്ടത് എന്നറിയില്ല. ദൈവം തമ്പുരാന് കുടുംബാഗങ്ങള്‍ക്ക് സമാധാനം നല്‍കുന്നതോടൊപ്പം, അകാലത്തില് മരണപ്പെട്ട പ്രിയ സഹോദരിക്ക് നിത്യശാന്തിയും നൽകട്ടെ....\nTAGS:Ashraf Thamassery uae death accident death


indian-farmer: Latest indian-farmer News & Updates, indian-farmer Photos&Images, indian-farmer Videos | Samayam Malayalam\n'ജൈവ ചാണകം നിരന്തരമായി ഉപയോഗിച്ച് ഇവരുടെ ജീവിതത്തിലും ചാണകം മണക്കാൻ തുടങ്ങിയോ?'\n'അതിന് കുടപിടിക്കുന്നതാണ് ഭരണകൂടമെങ്കിൽ രാഷ്ട്രീയത്തിനതീതമായി രാജാവ് നഗ്നനെന്ന് വിളിച്ചു പറയാൻ റെഡിയാകണം': ആർ ജെ സൂരജ്!\n'ഏതൊരു നാടിന്റെയും നിലനില്പിന്റെ അടിസ്ഥാനം യഥാർത്ഥ കർഷകരും അവരുടെ കൃഷിയുമാണ്': ശ്രദ്ധ നേടി ബാബു ആൻ്റണിയുടെ പ്രതികരണം!\nകാര്‍ഷിക നിയമത്തെ പ്രതിഷേധിച്ച് ആയിരങ്ങള് ലണ്ടനില്; നിരവധി പേര് അറസ്റ്റില്


പൊലീസിനെ തടഞ്ഞ് പ്രതിയെ കടത്തിയ മാണി വക്കീല്! - Samakalika Malayalam\nപൊലീസിനെ തടഞ്ഞ് പ്രതിയെ കടത്തിയ മാണി വക്കീല്!\nBy സമകാലിക മലയാളം ഡെസ്‌ക് | Published: 10th April 2019 05:10 AM |\nLast Updated: 10th April 2019 05:10 AM | A+A A- |\nരഷ്ട്രീയത്തിലിറങ്ങുന്നതിന് മുമ്പ് നല്ല ഒന്നാംതരം വക്കീലായിരുന്നു കെഎം മാണി. വക്കീല് കോട്ടിട്ട് ചെയ്ത പല 'സാഹസിക' കാര്യങ്ങളും പാലായില് ഇപ്പോഴും പാട്ടാണ്. വര്‍ഷങ്ങള്‍ക്കു മുന്‍പ് നടന്നൊരു സംഭവം ഇങ്ങനെ: പാലായില് ഒരു കൊലക്കേസില് പൊലീസിന്റെ തെളിവെടുപ്പ്. കുത്തിയ കത്തി കണ്ടെത്താന് പൊലീസ് പ്രതിയുമായി എത്തുന്നു. പെട്ടെന്ന് പ്രതിയുടെ അഭിഭാഷകന് ചാടിവീഴുന്നു; പ്രതിയെയും കയറ്റി വാഹനത്തില് പായുന്നു. ഊടുവഴികളിലൂടെ പാഞ്ഞ വക്കീലിന്റെ വാഹനം പൊലീസിനു കണ്ടെത്താന് കഴിഞ്ഞില്ല. മണിക്കൂറുകള്‍ക്കുള്ളില് ജില്ലാ കോടതിയില് ഹാജരാക്കി പ്രതിക്കു ജാമ്യമെടുത്തു. കെഎം മാണിയായിരുന്നു വക്കീല്!\nകേസിലെ യഥാര്‍ഥ പ്രതിയെ കിട്ടാതെ പൊലീസ് ഡമ്മി പ്രതിയെ വച്ചു മുഖം രക്ഷിക്കാന് നോക്കി. ഡമ്മി പ്രതിയുടെ വക്കീലാകട്ടെ കെഎം മാണിയും. കത്തി തലേദിവസം പൊലീസ് തന്നെ കൊണ്ടുവച്ചു. അതു പ്രതിയെക്കൊണ്ട് എടുപ്പിക്കണം. അതാണു പ്രധാന തെളിവ്. ഇക്കാര്യം കെഎം മാണി അറിഞ്ഞു. അങ്ങനെയാണു സ്‌പോട്ടില് നിന്നു തന്റെ കക്ഷിയുമായി മാണി വക്കീല് കടന്നുകളഞ്ഞത്. പ്രതി ഡമ്മി ആയതിനാല് പൊലീസിനും പരിമിതികളുണ്ട്. അതും കെഎം മാണിക്കറിയാം.\nമദ്രാസ് ലോ കോളജില്‍നിന്നായിരുന്നു കെ എം മാണി നിയമ ബിരുദമെടുത്തത്. കോഴിക്കോട്ടും പാലാ സബ് കോടതിയിലും കോട്ടയം ജില്ലാ കോടതിയിലുമൊക്കെ വാദിച്ചിട്ടുണ്ട്. പ്രാക്ടീസ് സമയത്തുതന്നെ ക്രിമിനല് കേസുകളോട് മാണിക്ക് പ്രത്യേക താല്‍പര്യമുണ്ടായിരുന്നു.\nപിന്നീട് 1979ല് കേരള കോണ്‍ഗ്രസ് പിളര്‍പ്പിന്റെ സമയത്തു പാര്‍ട്ടിക്കു വേണ്ടി തെരഞ്ഞെടുപ്പു കമ്മിഷന്റെ മുന്‍പിലും വക്കീലായി ഹാജരായി. സുപ്രീം കോടതിയില് വാദിക്കാന് പറ്റിയില്ലല്ലോ എന്നൊരു സങ്കടം കെഎം മാണി മനസ്സില് സൂക്ഷിച്ചിരുന്നു. 'ഇനിയാണെങ്കിലും ചെന്നു പ്രാക്ടീസ് ചെയ്താലോ എന്നു മനസ്സില് തോന്നും ചിലപ്പോള്' എന്നാണ് ഒരു പിറന്നാള് ദിവസം അദ്ദേഹം ആഗ്രഹം പറഞ്ഞത്.\nകെഎം മാണി km mani


ഇക്കുറി ബാറ്റേന്തി നഗ്‌നയായി സാറ ടെയ്‌ലര്; ട്രോളുമായി സഹതാരം\nLondon, First Published 25, Aug 2019, 7:08 PM IST\nഒരു ആരോഗ്യമാസികയ്‌ക്ക് വേണ്ടി നഗ്‌നായി പോസ് ചെയ്ത സാറയുടെ ഒരു ചിത്രം നേരത്തെ പുറത്തുവന്നിരുന്നു. പുതിയ ചിത്രവും വലിയ ചര്‍ച്ചയാവുകയാണ്.\nലണ്ടന്: നഗ്‌നയായി വീണ്ടും ഇന്‍സ്റ്റഗ്രാമില് ചിത്രം പങ്കുവെച്ച് ഇംഗ്ലീഷ് വനിതാ ക്രിക്കറ്റര് സാറ ടെയ്‌ലര്. ഒരു ആരോഗ്യമാസികയ്‌ക്ക് വേണ്ടിയുള്ള ഫോട്ടോഷൂട്ടിന്‍റെ ചിത്രമാണ് സാറ പോസ്റ്റ് ചെയ്തത്. വിക്കറ്റ് കീപ്പര് കൂടിയായ സാറ നഗ്നയായി സ്റ്റംപ് ചെയ്‌ത് ബെയ്ല്‍സ് ഇളക്കുന്ന ചിത്രം നേരത്തെ വലിയ ചര്‍ച്ചയായിരുന്നു. വനിതകളുടെ മാനസികാരോഗ്യ ബോധവല്‍ക്കരണത്തിന്‍റെ ഭാഗമായായിരുന്നു ഫോട്ടോ ഷൂട്ട്.\nക്രിക്കറ്റ് ബാറ്റേന്തി മാറിടങ്ങള് മറച്ചിരിക്കുന്ന രീതിയിലാണ് സാറയുടെ പുതിയ ചിത്രം. സാറയുടെ ഇരു ചിത്രങ്ങള്‍ക്കും വലിയ കയ്യടിയും രൂക്ഷ വിമര്‍ശനങ്ങളുമാണ് ഒരേസമയം ലഭിക്കുന്നുണ്ട്. 'നഗ്നയായി ബാറ്റ് ചെയ്യാന് ആഗ്രഹിക്കുന്നു' എന്നായിരുന്നു പുതിയ ചിത്രത്തിനൊപ്പം സാറയുടെ കുറിപ്പ്. ഇതോടെ സാറയെ ട്രോളി ഇംഗ്ലീഷ് സഹതാരം അലക്‌സ് ഹാട്ട്‌ലെ രംഗത്തെത്തി. നഗ്‌നയായി എത്ര തവണ ക്രിക്കറ്റ് കളിച്ചിട്ടുണ്ട് എന്നായിരുന്നു ഹാട്ട‌ലെയുടെ തമാശരൂപേണയുള്ള ചോദ്യം.\nആരോഗ്യകരമായ കാരണങ്ങളാല് ആഷസ് ടി20 ക്രിക്കറ്റില് നിന്ന് വിട്ടുനില്‍ക്കുകയാണ് സാറയിപ്പോള്. ഇംഗ്ലണ്ടിനായി 10 ടെസ്റ്റുകളും 126 ഏകദിനങ്ങളും 90 ടി20കളും സാറ കളിച്ചിട്ടുണ്ട്. അന്താരാഷ്ട്ര കരിയറില് 6000ത്തിലേറെ റണ്‍സ് സാറയ്‌ക്ക് നേടാനായി.\nSarah Taylor Nude Pose\nWomen’s Health UK Sara Taylor\nSara Taylor Instagram\nSara Taylor Latest\nSara Taylor Photoshoot


സര്‍ക്കാര് സഹായം ലഭ്യമാക്കാന് സേവാഭാരതി സംവിധാനം ഒരുക്കും\nThursday 30 August 2018 2:34 am IST\nതിരുവനന്തപുരം: മഹാപ്രളയത്തില് ദുരിതാശ്വാസ രക്ഷാ പ്രവര്‍ത്തനങ്ങളില് മുന്നില് നിന്ന ദേശീയ സേവാഭാരതി പുനരധിവാസ പ്രവര്‍ത്തനങ്ങള്‍ക്ക് തുടര് സഹായം നല്‍കും. കേന്ദ്ര സംസ്ഥാന സര്‍ക്കാറുകള് നിരവധി ആനുകൂല്യങ്ങള് പ്രഖ്യാപിച്ചിട്ടുണ്ട്. അര്‍ഹരായവരെ അത് നേടിയെടുക്കാന് സഹായിക്കുന്ന സംവിധാനം ഒരുക്കും. അതിന്റെ ഭാഗമായി സേവാഭാരതി പ്രളയബാധിത പ്രദേശങ്ങളില് സമഗ്രമായ സര്‍വ്വേ നടത്തുമെന്നും ഭാരവാഹികള് പത്രസമ്മേളനത്തില് അറിയിച്ചു.\n'പകര്‍ച്ചവ്യാധി തടയാം, ആരോഗ്യ കേരളം സൃഷ്ടിക്കാം' എന്ന സന്ദേശം നല്‍കി കേരളമാകെ ശൂചീകരണ മഹായജ്ഞം സെപ്റ്റമ്പര് ഒന്നിന് സംഘടിപ്പിക്കും.2ലക്ഷം പേര് രാവിലെ മുതല് വൈകുന്നേരം വരെ നടത്തുന്ന യജ്ഞത്തില് പങ്കാളികളാകും. സംസ്ഥാന പ്രസിഡന്റ് ഡോ.കെ. പ്രസന്നമൂര്‍ത്തി, ജനറല് സെക്രട്ടറി എ വി ശങ്കരന്, സംഘടനാ കാര്യദര്‍ശി യു.എന്. ഹരിദാസ്, സെക്രട്ടറി ഡി. വിജയന് , രാഷ്ട്രീയ സ്വയം സേവകസംഘം സംസ്ഥാന സഹ സേവാ പ്രമുഖ് ജി.വി. ഗിരീഷ് എന്നിവര് പത്രസമ്മേളനത്തില് പങ്കെടുത്തു\nശബരിമലയില് എത്തുന്നവരുടെ എണ്ണമറിയാന് സംവിധാനം ഒരുക്കും\nസുതാര്യഭരണത്തിന് സര്‍ക്കാര് സംവിധാനം പുനഃസംഘടിപ്പിക്കും”\nസര്‍ക്കാര് കൊയ്ത്തുമെതി യന്ത്രം ലഭ്യമാക്കാന് ഇടനിലക്കാരെ ഒഴിവാക്കും\nപ്രളയനിരീക്ഷണ സംവിധാനം സംസ്ഥാന സര്‍ക്കാര് അവഗണിച്ചു\nപാഠപുസ്തകം ലഭ്യമാക്കാന് പ്രധാനാദ്ധ്യാപകര് നെട്ടോട്ടമോടുന്നു\nമരുന്ന് ലഭ്യമാക്കാന് നടപടിവേണം


47 ചൈനീസ് ആപ്പുകള് കൂടി കേന്ദ്രസര്‍ക്കാര് നിരോധിച്ചു; 275 എണ്ണം നിരീക്ഷണത്തില് - Samakalika Malayalam\nനിരോധന പട്ടികയില് 47 ചൈനീസ് ആപ്പുകള് കൂടി; 275 എണ്ണം നിരീക്ഷണത്തില്\nBy സമകാലിക മലയാളം ഡെസ്‌ക് | Published: 27th July 2020 02:14 PM |\nLast Updated: 27th July 2020 02:18 PM | A+A A- |\nന്യൂഡല്‍ഹി: 47 ചൈനീസ് ആപ്പുകള്‍കൂടി കേന്ദ്രസര്‍ക്കാര് നിരോധിച്ചു. രാജ്യസുരക്ഷയ്ക്ക് ഭീഷണിയാണെന്ന് ചൂണ്ടിക്കാട്ടി കഴിഞ്ഞ മാസം 59 ആപ്പുകള് നിരോധിച്ചതിന് പിന്നാലെയാണ് സര്‍ക്കാരിന്റെ പുതിയ നടപടി. ടിക്ക്‌ടോക്ക് ലൈറ്റ്, ഹലോ ലൈറ്റ്, ഷെയര് ഇറ്റ് ലൈറ്റ്, ബിഗോ ലൈറ്റ് തുടങ്ങി നേരത്തെ നിരോധിച്ച ആപ്പുകളുടെ ക്ലോണ് വെര്‍ഷനുകളാണ് നിരോധിച്ചത്.\nപബ്ജി അടക്കമുള്ള 275ആപ്പുകള് നിരീക്ഷണത്തിലാണ്. ഇവ നിരോധിക്കുന്നത് സംബന്ധിച്ച് കേന്ദ്രം ആലോചിക്കുന്നുണ്ട്. അലി എക്‌സ്പ്രസ്, സിലി, റെസ്സോ, യു ലൈക്, ലുഡോ തുടങ്ങിയ ആപ്പുകളാണ് പുതിയ പട്ടികയിലുള്ളത്. എല്‍ബിഇ ടെക്, പെര്‍ഫക്റ്റ് ക്രോപ്, സിന ക്രോപ്പ്, യോസൂ ഗ്ലോബല് എന്നിവയും ലിസ്റ്റിലുണ്ട്.\nചൈനീസ് പങ്കാളിത്തത്തോടെ ദക്ഷിണ കൊറിയന് വീഡിയോ ഗെയിം കമ്പനി ബ്ലൂ ഹോളാണ് പബ്ജി നിര്‍മ്മിച്ചിരിക്കുന്നത്. സിയോമിയുടെ കീഴിലുള്ളതാണ് സിലി. ടിക്ക് ടോക്കിന്റെ ഉടമസ്ഥരായ ബൈറ്റ്ഡാന്‍സിന്റെ കീഴിലുള്ളതാണ് റെസ്സോയും യുലൈക്കും. ചൈനീസ് ഇ കൊമേഴ്‌സ് കമ്പനിയായ അലിബാബയുടെ ഉടമസ്ഥതയിലുള്ളതാണ് അലി എക്‌സ്പ്രസ്.\nപബ്ജി വീഡിയോ ഗെയിമിന്റെ ലോകത്തിലെ ഏറ്റവും വലിയ മാര്‍ക്കറ്റ് ഇന്ത്യയാണ്. 17.5കോടി പേരാണ് ഇന്ത്യയില് ആപ്പ് ഇന്‍സ്റ്റാള് ചെയ്തിട്ടുള്ളത്. രാജ്യ സുരക്ഷയെ ബാധിക്കുമെന്നും വിവരങ്ങള് ചോര്‍ത്തുന്നുവെന്നും ചൂണ്ടിക്കാട്ടിയാണ്, ലഡാക്ക് സംഘര്‍ഷത്തിന് പിന്നാലെ ജൂണ് 29ന് ഇന്ത്യ ചൈനീസ് ആപ്പുകള് നിരോധിച്ചത്. ടിക്ക്‌ടോക്കിന് പുറമേ, യുസി ബ്രൗസര്, ബ്യൂട്ടി പ്ലസ് തുടങ്ങിയ ആപ്പുകളും നിരോധിച്ചിരുന്നു.\nകേന്ദ്രസര്‍ക്കാര് നിരോധിച്ചു 47 ചൈനീസ് ആപ്പുകള്‍കൂടി


E Harikumar - ഇ ഹരികുമാര് കൃതികള് സമ്പൂര്‍ണ്ണ സമാഹാരം - വാല്യം6നോവലുകള്\nഇ ഹരികുമാര് കൃതികള് സമ്പൂര്‍ണ്ണ സമാഹാരം - വാല്യം6നോവലുകള്\nപ്രസിദ്ധീകരിച്ച വര്‍ഷം : 2018\nവിഭാഗം: സമ്പൂര്‍ണ്ണ സമാഹാരം\nപുസ്തക ഘടന: 280 താളുകള്\nപ്രസാധന വിവരങ്ങള് :\nവാല്യം 1. ഇടശ്ശേരി പബ്ലീക്കേഷന്‍സ്, ത്രിശൂര് (2013)\nഈ വാല്യത്തില് ഉൾപ്പെടുത്തിയ നോവലുകൾ: 1. കൊച്ചമ്പ്രാട്ടി 2. പ്രണയത്തിനൊരു സോഫ്റ്റ്‌വെയർ 3. ഉറങ്ങുന്ന സർപ്പങ്ങൾ\nകൊച്ചമ്പ്രാട്ടി: ഒരു കാലത്ത് പ്രബലമായിരുന്ന നായർ സമുദായത്തിന്റെ പടിപടിയായിട്ടുണ്ടായ അധഃപതനവും താഴെ നിന്നിരുന്ന സമുദായങ്ങളുടെ ഉദ്ഗതിയും ഉണ്ടായ ഒരു കാലഘട്ടമാണ് നോവലിലേത്. ആ വീഴ്ചയിൽനിന്ന് എഴുന്നേൽക്കാൻ ശ്രമിക്കുന്ന ഒരു പെൺകുട്ടിയ്ക്കാകട്ടെ പാരമ്പര്യത്തെയും തലമുറകളായി ആദരിച്ചുവന്ന പല വിശ്വാസങ്ങളേയും ധിക്കരിക്കേണ്ടിവരുന്നു. ധീരമായ മനസ്സോടെ അവൾ അതു ചെയ്യുമ്പോൾ തറവാട്ടിന്റെ ഇരുണ്ട ഉൾഭാഗങ്ങളിൽനിന്ന് ചീഞ്ഞുതുടങ്ങിയ ഒരു വ്യവസ്ഥിതി മാറ്റത്തിന്റെ വെളിച്ചത്തിന് ഇടം നല്കി ഒഴിഞ്ഞു പോകുകയാണ്. ആധുനിക പദാവലിയുടെ ചുവടുവച്ച് ഇതൊരു ദളിതന്റെ കഥ കൂടിയാണെന്നു പറയാം.\nപ്രണയത്തിനൊരു സോഫ്റ്റ്‌വെയർ: അഞ്ജലി 23 വയസ്സ്, സുഭാഷ് 27 വയസ്സ് - ബെംഗളൂരിലെ രണ്ടു സോഫ്റ്റ് വെയർ എഞ്ചിനീയർമാർ, അവർ തമ്മിലുള്ള വിചിത്രമായ ബന്ധങ്ങൾ. സോഫ്റ്റ് വെയർ എഞ്ചിനീയർമാരെപ്പറ്റിയുള്ള എല്ലാ ധാരണകളും മാറ്റി മറിക്കുന്നതാണ് ഈ നോവൽ. നർമ്മോക്തിയുള്ള സംഭാഷണങ്ങൾ നിങ്ങളുടെ വായന ഒരു നല്ല അനുഭവമാക്കുന്നു.\nഉറങ്ങുന്ന സർപ്പങ്ങൾ: സീമ എന്ന ചിത്രകാരിയുടെ അസാധാരണ ജീവിതം, അതിൽ അറിയാതെ ആകർഷിക്കപ്പെട്ട ചെറുപ്പക്കാരൻ മനോഹരൻ. വിധി വളരെ പരുഷമായി രണ്ടു പേരോടും പെരുമാറുന്നു. വളരെ മനസ്സിൽ തട്ടുന്ന ഒരു പ്രേമ കഥ. അതിനിടയിൽ കടന്നു വരുന്ന സുന്ദരിയായ ഊർമ്മിള. അവൾ സൂക്ഷിക്കുന്ന രഹസ്യം മനോഹരന്റെ ജീവിതത്തെ അട്ടിമറിക്കുകയാണ്. തീർച്ചയായും വായിച്ചിരിക്കേണ്ട നോവലാണ് ഉറങ്ങുന്ന സർപ്പങ്ങൾ.


മരുന്ന് നല്‍കി ബോധം കെടുത്തി; പിന്നെ പീഡനം, ഡോക്ടര് അറസ്റ്റില് | doctor arrested for rape patient in delhi - Malayalam Oneindia\n» മരുന്ന് നല്‍കി ബോധം കെടുത്തി; പിന്നെ പീഡനം, ഡോക്ടര് അറസ്റ്റില്\nമരുന്ന് നല്‍കി ബോധം കെടുത്തി; പിന്നെ പീഡനം, ഡോക്ടര് അറസ്റ്റില്\nUpdated: Mon, Oct 30, 2017, 10:33 [IST]\nദില്ലി: മരുന്ന് നല്‍കി ബോധരഹിതയാക്കിയ ശേഷം യുവതിയെ പീഡിപ്പിച്ച കേസില് ഡോക്ടര് അറസ്റ്റില്. ദില്ലിയിലാണ് സംഭവം. പനിക്ക് ചികിത്സ തേടിയെത്തിയ യുവതിയെയാണ് ഡോക്ടര് പീഡിപ്പിച്ചത്. മെഡിക്കല് റിപ്പോര്‍ട്ടില് ഇവര് പീഡനത്തിന് ഇരയായതായി തെളിഞ്ഞിട്ടുണ്ട്.\nസെഞ്ചുറി നമ്പർ 32.. ഫാസ്റ്റസ്റ്റ് 9000 റൺസ്.. മാൻ ഓഫ് ദി സീരിസ്.. വെറും കോലിയല്ല ഇത് കിംഗ് കോലി!!\nസോണിയ വിഹാര് സ്വദേശി അമിത് റായിയാണ് അറസ്റ്റിലായത്. കിഴക്കന് ദില്ലിയിലെ സോണിയ വിഹാറില് വാടകയ്‌ക്കെടുത്ത വീടിന് സമീപം തന്നെയാണ് ഇയാള് ക്ലിനിക്ക് നടത്തുന്നത്. ശനിയാഴ്ചയാണ ഇയാളെ അറസ്റ്റ് ചെയ്തത്.\nകഴിഞ്ഞ ആഴ്ചയായിരുന്നു സംഭവം. പനിക്ക് ചികിത്സ തേടി എത്തിയതായിരുന്നു യുവതി. ഇവര്‍ക്ക് ടൈഫോയിഡ് ആണെന്ന് പറഞ്ഞ് ഇഞ്ചക്ഷന് നല്‍കി. അതിനു ശേഷം മരുന്ന് നല്‍കി. ഇതോടെ യുവതി ബോധരഹിതയാവുകയായിരുന്നു. അതിനു ശേഷമായിരുന്നു പീഡനം. എന്നിട്ട് ക്ലിനിക്കിന് സമീപം ഉപേക്ഷിക്കുകയായിരുന്നു.\nസംഭവം പുറത്തറിയാതിരിക്കാന് യുവതിയെ ഭീഷണിപ്പെടുത്തുകയും ചെയ്തു. എന്നാല് യുവതി സംഭവം പോലീസിനെ അറിയിക്കുകയായിരുന്നു. തുടര്‍ന്നാണ് പോലീസ് ഇയാളെ അറസ്റ്റ് ചെയ്തത്.\nrape delhi doctor patient arrest പീഡനം ദില്ലി ഡോക്ടര് രോഗി അറസ്റ്റ്\ndoctor arrested for rape patient in delhi


യുവാവിന്‍റെ വൃക്കയില് 1കിലോഗ്രം ഭാരമുള്ള മുഴ | Kidney with 1kg tumour remove - Malayalam Oneindia\nയുവാവിന്‍റെ വൃക്കയില് 1കിലോഗ്രം ഭാരമുള്ള മുഴ\nUpdated: Wed, Sep 4, 2013, 14:25 [IST]\nദുബായ്: ഏഷ്യാക്കാരനായ യുവാവിന്റെ വൃക്കയില് നിന്ന് നീക്കം ചെയ്തത് ഒരു കിലോഗ്രം ഭാരമുള്ള മുഴ. അബുദാബിയിലെ എന്‍എംസി ആശുപത്രിയില് വച്ചാണ് മൂന്ന് മണിയ്ക്കൂര് നീണ്ട ശസ്ത്രക്രിയയിലൂടെ മുഴ നീക്കം ചെയ്തത്. കഴിഞ്ഞ് രണ്ട് വര്‍ഷത്തോളമായി 36 വയസ്സുള്ള യുവാവിന്റെ വൃക്കയില് ഈ മുഴ വളരാന് തുടങ്ങിയിട്ട്. എന്നാല് സമീപകാലത്ത് മാത്രമാണ് രോഗലക്ഷണങ്ങള് കാണപ്പെട്ടത്. മൂത്രത്തിലൂടെ രക്തം പോകാന് തുടങ്ങിയതോടെയാണ് യുവാവ് ആശുപത്രിയില് എത്തിയത്.ഇയാള്‍ക്ക് വയറുവേദനയും അനുഭവപ്പെട്ടിരുന്നു.\nസാധാരണ ഒരാളുടെ വൃക്കയ്ക്ക് 120 മുതല് 150 ഗ്രം വരെ മാത്രമേ ഭാരം ഉണ്ടാകൂ. എന്നാല് ഇയാളുടെ വൃക്കയ്ക്ക് 900ഗ്രാം ഭാരമുണ്ട്. സ്‌കാനിംഗ് നടത്തിയതില് നിന്നാണ് വലത് വൃക്കയിലാണ് മുഴയെന്ന് കണ്ടെത്തിയത്. യുവാവിനെ ശസ്ത്രക്രിയയ്ക്ക് വിധേയനാക്കുകയും വൃക്ക നീക്കം ചെയ്യുകുമായിരുന്നു. വൃക്കയില് പൂര്‍ണമായും മുഴ വ്യാപിച്ചതിനാലാണ് വൃക്ക നീക്കം ചെയ്യേണ്ടി വന്നതെന്ന് ശസ്ത്രക്രിയയ്ക്ക് നേതൃത്വം നല്‍കിയ ഡോ മായാംഗ് മോഹന് അഗര്‍വാള് അറിയിച്ചു.\nശസ്ത്രക്രിയയ്ക്ക് ശേഷം മൂന്ന് ദിവസം യുവാവ് ആശുപത്രയില് ചെലവഴിച്ചെന്നും ഇപ്പോള് തന്റെ ജോലിയില് തിരികെ പ്രവേശിച്ചിരിയ്ക്കുകയാണെന്നും ഡോക്ടര് പറഞ്ഞു. തന്റെ ഔദ്യോഗിക ജീവിതത്തിനിടയില് ആദ്യമായാണ് ഇത്രയും വലിയ മുഴ ശസ്ത്രക്രിയയിലൂടെ നീക്കം ചെയ്യുന്നതെന്ന് ഡോ മായാംഗ് പറഞ്ഞു.\ndubai abu dhabi hospital tumour kidney ദുബായ് അബുദാബി ആശുപത്രി യുവാവ് മുഴ വൃക്ക\nA kidney withatumour weighing nearly 1kg — nearly 10 times the weight of the average kidney — was removed fromayoung Asian man in Dubai recently.